Siaran Langsung Live Sabah vs Penang Liga Super 2023

Saksikan
Siaran Langsung (Live) Sabah FC vs Penang FC
 dalam saingan minggu kelima (LS5) perlawanan
Liga Super 2023
 pada hari Jumaat, 17 Mac 2023 pukul 8:15 malam di Stadium Likas, Kota Kinabalu Sabah.
Siaran Lansung Liga Super 2023 perlawanan ke-31 antara Sabah FC menentang Penang FC akan ditayangkan secara lansung menerusi saluran 804 astro Arena Bola 2 dan astroGo atau platform penstriman Sooka untuk pilihan yang lebih fleksibel.
Tonton Live streaming Sabah FC vs Penang FC secara online di platform penstriman Sooka dengan langganan RM4.90 untuk satu perlawanan. Pra perlawanan bermula pukul 8:00 malam di platform Sooka.
Rekod terkini sehingga perlawanan minggu keempat (LS4), pasukan Sabah FC berada di kedudukan tempat ke-2 dan pasukan Penang FC di berada di tangga ke-11.
Siaran Langsung Liga Super 2023
Live Sabah FC vs Penang FC
Waktu siaran : Jumaat, 17 Mac 2023 pukul 8:15 malam
Tempat : Stadium Likas, Kota Kinabalu Sabah.
Siaran TV/ Platform penstriman  : astro Arena Bola 2 (CH804), astroGo dan Sooka
Pembelian tiket
Pembelian tiket masuk secara online melalui www.tickethotline.com.my
Keputusan penuh perlawanan Liga Super 2023 : Sabah FC vs Penang FC
FT :
SABAH FC (5)
 - (2) PENANG FC
⚽
Tae-Su Park 3' 59'
⚽ Hassan Ali Saad 8'
⚽
Daren Lok (P) 45'
⚽
Daniel Ting 55'
⚽ Adriano Narcizo (P) 90+1'
⚽
Rizal Ghazali (P) 90+12'


Drama Salam Famili (Astro Ceria)

Drama Salam Famili
, sebuah drama kisah kekeluargaan mula bersiaran pada 22 Mac 2023, pukul 3:00 petang di saluran 611 astro Ceria. Salam Famili dibintangi pelakon Amar Baharin, Nadiya Nisaa, Aiman Wynne, Sabri Yunus dan ramai lagi akan bersiaran setiap hari Rabu.
DRAMA SALAM FAMILI
Mula siaran : 22 Mac 2023
Waktu Siaran : Rabu, 3:00 petang
Siaran TV : Astro Ceria (CH611)
Pengarah : Amirul
Produksi : Filmscape Sdn. Bhd.
PELAKON
Aiman Nasir Wynne
Nadiya Nisaa
Amar Baharin
Sabri Yunus
Ummar Dzariff
Kael Noah
Dhiyaa Raidah
Liza Abdullah
Laura Olivia
SINOPSIS DRAMA SALAM FAMILI
Kisah pengalaman pertama mualaf menyambut Ramadan di Malaysia dan jatuh cinta dengan seorang ibu tunggal. Untuk mengahwini cintanya, dia perlu membuktikan kesungguhan dirinya sebagai mualaf dan muslim.
Saksikan kesudahan cerita Drama Salam Famili di saluran 611 astro Ceria.


Salam Ramadhan 1444H/ 2023M

Pejam celik pejam celik Ramadhan yang dinantikan sudah pun tiba. Syaaban berlalu pergi, Ramadhan pula ambil giliran menggantikan tempat. Syahdu rasa Ramadhan kali ni bila orang yang kita sayang tiada lagi di dunia. Sungguh, lain benar rasanya bila abah dah pergi ke negeri abadi yang kekal di sana.
Kita yang masih bernyawa ni perlu meneruskan sisa kehidupan yang masih berbaki ni. Bersyukur masih lagi diberi peluang bertemu Ramadhan kali ini. Bulan Ramadhan yang suci, penuh barakah dan rahmat. Marilah kita merebut ganjaran yang berlipat ganda di bulan Ramadhan yang mulia ini.
Peringatan sebelum Ramadhan
1. Ikhlas hati maafkan semua orang
2. Latih diri banyakkan memberi
3. Kurangkan bercakap atau berkata-kata benda yang sia-sia
4. Belajar cuba untuk berhenti makan sebelum kenyang
5. Usaha solat awal waktu
6. Perbaiki hubungan sesama manusia
7. Doa yang baik-baik untuk semua orang
baca juga :
koleksi ucapan, pantun selamat berpuasa dan salam Ramadhan 2023/1444H
Selamat menyambut bulan Ramadhan dan menunaikan ibadah puasa. Semoga Allah menerima dan memberkati segala ibadah yang kita lakukan. Aamiin...
Pintu Syaaban menuju akhirnya, pintu Ramadan akan dibuka. Semoga pintu rezeki kita dan pintu amalan kita akan terbuka seluas-luasnya.


Sambal Geprek Untuk Stok Bulan Puasa

Ngam ngam je stok sambal geprek habis. Kita ni jenis pempedas mana boleh kalau tak ada sambal. Ibarat tak ada kicap jalen tak berselera makan. Wahh sampai begitu ye. Tapi memang begitulah hakikatnya kan. Kena ada pedas baru berselera makan.
Yang tak makan pedas memang tak heran lansung kalau tak ada sambal. Tapi kami golongan pempedas sangat kisah ye kalau tak ada sambal. Lain orang lain seleranya bukan.
Lagi- lagi nak masuk bulan puasa ni. Kalau boleh nak sediakan lauk pauk ringkas-ringkas je. Contohnya ikan goreng, ulam dan sambal. Terpaling ringkas dah tu. Janji ada sambal! Boleh patah selera kalau tak ada something yang pedas.
Bila ada sambal, penyediaan untuk menjamu selera pun jadi cepat dan menjimatkan masa. Tak payah pening nak fikir lauk lain kecuali selera berubah. Lauk utama tu macam ikan atau ayam tu, boleh digoreng atau dibakar lawan dengan ulam cicah sambal geprek/gesek. Padu yakmat!
Resipi sambal gesek
Bahan-bahan
Cili merah super pedas (cili api Thailand)
bawang merah rose
bawang putih
tomato
garam
gula perang
minyak
air
Cara penyediaan
Rebus cili api sampai masak, kemudian toskan.
Panaskan minyak dalam kuali. Campurkan semua bahan dan goreng sampai masak, kemudian toskan minyak.
Untuk kisar tu boleh campurkan air sikit untuk memudahkan proses kisar.
Selepas kisar, masukkan semula dalam kuali dengan lebihan minyak tadi. Masak sambal lagi sampai pecah minyak. Perasakan dengan garam dan gula.
Dah masak, angkat dan sejukkan sebelum dimasukkan ke dalam bekas. Simpan dalam peti ais.
baca juga :
resipi sambal gesek versi kisar
Resipi sambal geprek tahan lama bila kita masak 2 kali macam ni. Cara buat sambal geprek simple pada saya dan sedap bila dimasak. Kalau jenis sambal geprek mentah tu risau sakit perut. Jadi, eloklah kita masak dengan betul.
Bulan puasa tak boleh makan pedas sangat. 3 bekas ni cukuplah kot untuk stok bulan puasa. Dapat rasa pedas sikit-sikit pun okaylah buat rasa-rasa. Tiba-tiba terfikir, mesti laris jualan sambal geprek Khairul Aming bulan puasa ni. Rasanya segala jenis sambal ready to eat mesti laris punya kan.


Drama Sekali Aku Bahagia di Slot Sakura TV3

Sekali Aku Bahagia
, drama melayu bersiri terbaru di Slot Sakura TV3 dibintangi pelakon wanita terbaik Anugerah Drama Sangat 2023, Ummi Nazeera, Nabila Huda, Azhan Rani, Keith Foo dan ramai lagi.
Drama Sekali Aku Bahagia episod 1 mula bersiaran pada 28 Mac 2023 pukul 6:00 petang di slot Sakura setiap hari Isnin hingga Khamis. Drama 15 episod terbitan Mache All Star United yang diarahkan oleh Pali Yahya juga boleh tonton live streaming online menerusi laman web tonton.
DRAMA SEKALI AKU BAHAGIA
Jumlah episod : 15
Mula siaran : 28 Mac 2023
Waktu Siaran : Isnin-Khamis, pukul 6:00 petang
Siaran TV : Slot Sakura TV3
Idea Asal : Mama Bell
Pengarah : Mohd Fazli Yahya @Pali Yahya
Produksi : Mache All Star United Sdn. Bhd.
PELAKON DAN WATAK
Ummi Nazeera, Nabila Huda, Azhan Rani, Keith Foo, Meor Mohd, Qistina Raisah, Duerra Mitilda, Danish Iskandar, Danish Hazriq dan ramai lagi.
Ummi Nazeera sebagai Rania Farahain
Nabila Huda sebagai Aireen
Azhan Rani sebagai Naufal
Keith Foo sebagai Muaz
Meor Mohd sebagai Lan
Qistina Raisah sebagai Eli
Duerra Mitilda sebagai Delisha
Danish Iskandar sebagai Andre
Danish Hazriq sebagai Firas
SINOPSIS DRAMA SEKALI AKU BAHAGIA
Aireen dan Naufal adalah adik-beradik. Aireen jatuh cinta dengan Muaz (Keith Foo), pekerja di kedai abangnya. Walaupun sudah berkahwin dengan Rania (Ummi Nazeera), Muaz telah menikahi Aireen tanpa memberitahu status perkahwinannya.
Konflik bermula apabila Aireen mendapat tahu tentang rumah tangga Muaz dan Rania yang sudah pun mempunyai seorang anak perempuan. Rania tidak sedar akan kecurangan suaminya. Keadaan menjadi lebih rumit kerana Aireen tidak mahu bermadu dan hanya mahu memiliki Muaz untuk diri sendiri. Rania pula kini harus bangkit dan berjuang demi masa depan anaknya.


Selamat Hari Wanita Sedunia/ Antarabangsa (Happy International Women's Day) 2023 #KASIHWanita

Tarikh
8 Mac 2023
 merupakan tarikh
Hari Wanita Sedunia 2023
 atau
Hari Wanita Antarabangsa (International Women's Day)
. Hari Wanita disambut setiap tahun di seluruh dunia termasuklah negara Malaysia sebagai penghargaan dan pengiktirafan terhadap sumbangan dan jasa wanita yang sangat signifikan dalam pembangunan negara.
baca juga :
hari wanita 2021
hari wanita 2022
koleksi ucapan selamat hari wanita 2023
Tema Hari Wanita 2023 "KASIH Wanita"
Tema Hari Wanita 2023 bertemakan '
KASIH Wanita
' yang dipilih oleh Kementerian Pembangunan Wanita, Keluarga dan Masyarakat (KPWKM) untuk tema sambutan Hari Wanita Sedunia 2023.
Akronim
KASIH
 membawa konsep :
K - Kasih Sayang
A - Akhlak Mulia
S - Sihat
I - Ilmu
H - Harmoni
Ianya sejajar dengan konsep
MADANI
 seperti yang dihasratkan oleh Kerajaan untuk menghargai Wanita yang sentiasa mencurahkan kasih sayang, mengekalkan akhlak mulia, memastikan diri dan keluarga sihat, sentiasa mempertingkatkan ilmu dan memelihara keharmonian sekeliling.
Logo Hari Wanita Sedunia 2023
Logo Hari Wanita Sedunia 2023 menggunakan tiga warna iaitu merah, biru dan kuning. Merah dan biru yang membentuk gambar hati melambangkan sifat kasih dan cinta wanita kepada diri, keluarga dan negara. Merah juga melambangkan sifat keberanian wanita dalam menghadapi apa jua rintangan manakala, kuning adalah warna aktif dan bertenaga, ia melambangkan kebijaksanaan, semangat serta harapan. Selain itu, biru juga lambang kesetiaan wanita kepada negara dan akan sentiasa bersama dalam mengharungi pelbagai rintangan demi mengukuhkan perpaduan.
Sambutan Hari Wanita Antarabangsa 2023 akan diadakan di Dewan Perdana Felda, Kuala Lumpur pada 8 Mac 2023 yang dirasmikan oleh YAB Dato' Seri Anwar Ibrahim, Perdana Menteri Malaysia.
Ayuh Wanita, kita melakar kejayaan KASIH Wanita!
Selamat Hari Wanita Sedunia 2023
 untuk semua wanita dipelusuk dunia.
sumber :
Jabatan Pembangunan Wanita


Siaran Langsung Live Selangor vs JDT Liga Super 2023

Saksikan
Siaran Langsung (Live) Selangor FC vs JDT (Johor Darul Ta'zim) FC
 dalam saingan minggu kelima (LS5) perlawanan
Liga Super 2023
 pada hari Jumaat, 17 Mac 2023 pukul 9:00 malam di Stadium Majlis Bandaraya Petaling Jaya, Selangor.
Siaran Lansung Liga Super 2023 perlawanan ke-33 antara Selangor FC menentang JDT akan ditayangkan secara lansung menerusi saluran 803 astro Arena Bola dan astroGo atau platform penstriman Sooka untuk pilihan yang lebih fleksibel.
Tonton Live streaming Selangor FC vs JDT secara online di platform penstriman Sooka dengan langganan RM4.90 untuk satu perlawanan. Pra perlawanan bermula pukul 8:45 malam di platform Sooka.
Rekod terkini sehingga perlawanan minggu keempat (LS4), pasukan Selangor FC berada di kedudukan tempat ke-3 dan pasukan JDT di tangga pertama liga.
Siaran Langsung Liga Super 2023
Live Selangor FC vs JDT
Waktu siaran : Jumaat, 17 Mac 2023 pukul 9:00 malam
Tempat : Stadium Majlis Bandaraya Petaling Jaya, Selangor
Siaran TV/ Platform penstriman  : astro Arena Bola (CH803), astroGO dan Sooka
Pembelian tiket
Pembelian tiket masuk secara online melalui www.tickethotline.com.my
Keputusan penuh perlawanan Liga Super 2023 : Selangor FC vs JDT FC
FT : SELANGOR FC (0) -
(4) JDT FC
⚽
Juan Muñiz 55'
⚽
Diogo Luís Santo 66'
⚽
Fernando Forestieri 77' 82'
Starting Line-up
SELANGOR vs JOHOR DARUL TA'ZIM
Selangor
Khairulazhan Khalid, Yazan Al-Arab, Faisal Halim, Noor Al-Rawabdeh, Zikri Khalili, Fazly Mazlan, Alexander Agyarkwa, Hein Htet Aung, Sharul Nazeem, Ayron Del Valle, Brendan Gan (c)
Substitutes: Samuel Somerville, Quentin Cheng, Mukhairi Ajmal, Yohandry Orozco, Danial Asri, Ahmad Khuzaimi Piee, Ruventhiran, Harith Haiqal, Aliff Haiqal
Johor Darul Ta'zim
Syihan Hazmi, Matthew Davies, Jordi Amat (c), Hong Wan, Diogo Luís Santo, Feroz Baharudin, Juan Muñiz, Endrick, Óscar Arribas, Arif Aiman, Fernando Forestieri
Substitutes: Farizal Marlias, Afiq Fazail, Leandro Velázquez, Akhyar Rashid, Corbin-Ong, Syafiq Ahmad, Shahrul Saad, Syamer Kutty Abba, Syahmi Safari


Siaran Langsung Bola Sepak Liga Super 2023 : Selangor Vs Sri Pahang

Saksikan
Siaran Langsung Bola Sepak Liga Super 2023
Pasukan
Selangor FC
 menentang pasukan
Sri Pahang FC
 dalam saingan perlawanan ketiga (LS3) yang berlansung pada hari Ahad, 5 Mac 2023 pukul 5:30 petang di Stadium Majlis Bandaraya Petaling Jaya, Selangor.
Skuad The Red Giants menerima kunjungan Skuad Tok Gajah bagi menambah 3 mata dalam saingan Liga Super musim 2023. Perlawanan Siaran Lansung Bola Sepak Liga Super 2023 antara pasukan Selangor FC menentang Sri Pahang FC akan ditayangkan secara langsung di saluran 803 Astro Arena Bola dan AstroGo untuk pilihan yang lebih fleksibel.
Juga boleh tonton live streaming secara online di platform penstriman Sooka dengan langganan RM4.90 untuk satu perlawanan. Tonton pra perlawanan bermula pukul 5:15 petang.
Siaran Langsung Liga Super 2023
Live Selangor FC vs Sri Pahang FC
Waktu siaran : Ahad, 5 Mac 2023, pukul 5:30 petang
Tempat : Stadium Majlis Bandaraya Petaling Jaya, Selangor
Siaran TV/ Platform penstriman  : Astro Arena Bola (CH803) dan Sooka

Pembelian tiket
Pembelian tiket masuk secara online melalui www.tickethotline.com.my
Keputusan penuh perlawanan Liga Super 2023 : Selangor FC vs Sri Pahang FC
FT : SELANGOR FC (1) - (1) SRI PAHANG FC
⚽ Stefano Brundo 74'
⚽ Brendan Gan 88'


Semakan Keputusan Permohonan SBP 2023 Tingkatan 1 & 4

Tarikh semakan keputusan permohonan tawaran kemasukan SEKOLAH BERASRAMA PENUH (SBP), SEKOLAH MENNGAH KEBANGSAAN AGAMA (SMKA) dan juga sekolah khusus seperti SEKOLAH MENENGAH TEKNIK (SMT), KOLEJ VOKASIONAL (KV) dan MAKTAB TENTERA DIRAJA MALAYSIA (MTD) pada 17 Mac 2023.
Ibu bapa atau pelajar boleh membuat semakan mulai pada 17 Mac 2023 sehingga 2 April 2023. 17 Mac 2023 adalah tarikh terkini semakan SBP sesi 2023 yang telah diumumkan oleh Kementerian Pendidikan Malaysia (KPM).
Tarikh Semakan SBP 2023 (Sekolah Khusus)
Ibu bapa atau pelajar boleh membuat semakan permohonan tawaran kemasukan SBP/SMKA/SMT/KV/MTD tingkatan  1 & 4 2023 bermula pada :
Tarikh : 17 Mac 2023 – 2 April 2023
Susulan pengumuman YB Menteri Kanan Pendidikan mengenai pembatalan Ujian Penilaian Sekolah Rendah (UPSR) dan Pentaksiran Tingkatan 3 (PT3) pada 15 April 2020, Kementerian Pendidikan Malaysia telah memperkenalkan satu kaedah baharu bagi pemilihan murid untuk kemasukan ke Sekolah Berasrama Penuh (SBP), Sekolah Menengah Kebangsaan Agama (SMKA), Sekolah Menengah Teknik (SMT) dan Kolej Vokasional (KV) dan Maktab Tentera Diraja (MTD).
Mesyuarat Pasca Kabinet Kementerian Pendidikan bertarikh 22 Mei 2020 telah memutuskan bahawa :
a) Satu sistem permohonan kemasukan murid ke Sekolah Khusus dibangunkan secara single entry point
b) Satu kaedah pentaksiran standard secara berpusat digunakan untuk kemasukan murid ke Tingkatan Satu dan Tingkatan Empat di Sekolah Khusus
SEMAKAN KEPUTUSAN PERMOHONAN SEKOLAH BERASRAMA PENUH (SBP) 2023 KEMASUKAN TINGKATAN 1 & 4
Bagi semakan SBP Tingkatan 1
Sila layari pautan berikut :
https://spskt1.moe.gov.my/
Untuk semakan SBP Tingkatan 4
Sila layari pautan berikut  :
https://spskt4.moe.gov.my/
Nota : Dinasihatkan kepada pelajar yang berjaya dan menerima tawaran belajar ke sekolah khusus untuk  mencetak surat tawaran dan melampirkan dokumen yang diperlukan seperti yang terkandung dalam lampiran surat tawaran.
Kegagalan pelajar berbuat demikian boleh menyebabkan permohonan pendaftran tidak akan di proses dan pihak sekolah berhak untuk menarik semua tawaran yang diberikan.
Rayuan Permohonan SBP 2023 Tingkatan 1 & 4
Bagi pelajar yang mendapat keputusan tidak berjaya masih boleh membuat permohonan rayuan Sekolah Berasrama Penuh (SBP) melalui sistem online e-Rayuan iaitu :
Tingkatan satu :
https://spskt1.moe.gov.my
Tingkatan empat :
https://spskt4.moe.gov.my
Untuk permohonan rayuan ke Kolej Vokasional & Sekolah Teknik, boleh terus hadir ke Pejabat Kolej Vokasional & Sekolah Teknik yang berhampiran. Tiada permohonan rayuan untuk kemasukan Maktab Tentera DiRaja.
Tarikh Pendaftaran Pelajar SBP Tingkatan 1 & 4
Tarikh pendaftaran pelajar adalah pada bulan April 2023 yang akan diberitahu kelak.
Soalan Lazim
Apakah tindakan selanjutnya yang perlu dibuat sekiranya pelajar mendapat tawaran ke SBP/SMKA?
• Pelajar dikehendaki mencetak surat tawaran dan  lampiran yang disertakan.
• Semua permohonan hendaklah dilengkapkan dengan sempurna dan diserahkan kepada pihak sekolah pada hari pendaftaran.
• Jika maklumat tidak lengkap/palsu, pihak sekolah berhak untuk tidak mendaftar/menolak pendaftaran.
Bilakah e-rayuan dibuka?
E-rayuan akan dibuka pada tarikh sama semakan permohonan di keluarkan.
Jika saya memohon SBP, bagaimana saya boleh membatalkannya kerana saya ingin memohon MRSM?
Pelajar boleh memaklumkan kepada Jabatan melalui surat yang menunjukkan pembatalan permohonan kepada SBP. Sekiranya tawaran telah dibuat, pelajar boleh menolaknya dan menghantar membuat permohonan ke MRSM. Walau bagaimanapun, sekiranya pelajar telah membuat penolakan, pelajar tidak lagi akan ditawarkan kemasukan SBP/SMKA dan rayuan tidak akan dipertimbangkan
Benarkah seseorang pelajar hanya diberi satu tempat di SBP atau MRSM?
Ya. Setiap pelajar hanya akan menerima satu permohonan daripada KPM atau MARA. Walau bagaimanapun, pelajar masih mempunyai pilihan untuk ditawarkan ke MRSM sekiranya pelajar menolak tawaran SB
Bolehkah pelajar menukar kursus/aliran?
Tidak
Sekiranya anda mempunyai sebarang pertanyaan mengenai semakan SBP 2023, boleh hubungi di talian 03-8884 6456  atau e-melkan kepada adukpm@moe.gov.my
SEKOLAH BERASRAMA PENUH
SBP (SAINS)
Pelaksanaan kurikulum di SBP (Sains) adalah untuk memberi penekanan penguasaan kemahiran abad ke-21 seperti pemikiran kritis, kreatif dan inovatif, penyelesaian masalah dan kepimpinan untuk membolehkan murid bersaing di peringkat global. Murid juga digalakkan untuk meneroka persekitaran melalui inkuiri dan menyelesaikan masalah yang berkaitan dengan dunia sebenar dan pendidikan sepanjang hayat yang merangkumi pembelajaran yang mengintegrasikan sains, teknologi, kejuruteraan dan matematik secara formal berdasarkan kurikulum sedia ada.
SBP (Sains) ini menawarkan mata pelajaran teras seperti Bahasa Melayu, Bahasa Inggeris, Matematik, Sains, Sejarah dan Pendidikan Islam atau Pendidikan Moral. Murid juga akan mengikuti mata pelajaran wajib iaitu Pendidikan Jasmani dan Kesihatan, Geografi, Asas Sains Komputer atau Reka Bentuk dan Teknologi. Disamping itu, murid juga akan wajib mengikuti satu (1) mata pelajaran tambahan iaitu Bahasa Antarabangsa seperti Bahasa Cina Komunikasi, Bahasa Arab Komunikasi, Bahasa Jepun, Bahasa Jerman, Bahasa Perancis dan Bahasa Korea yang ditawarkan mengikut SBP masing-masing.
SEKOLAH MENENGAH KEBANGSAAN AGAMA (SMKA)
Sejarah penubuhan Sekolah Menengah Kebangsaan Agama (SMKA) bermula dengan pengambilalihan 11 buah Sekolah Agama Negeri dan Rakyat oleh Kementerian Pelajaran Malaysia pada tahun 1977. SMKA telah berkembang kepada 61 buah SMKA pada tahun 2022.
Idea awal penubuhan SMKA diilhamkan oleh Pengarah Bahagian Agama Kementerian Pelajaran ketika itu, Allahyarham Tuan Haji Nik Mohammed Mohyideen bin Haji Wan Musa. Hal ini memang menjadi hasrat Kementerian Pelajaran Malaysia dan hasrat masyarakat Islam yang sedar akan faedahnya. Sebelum ini berapa langkah telah diambil dengan memberi bantuan kepada sekolah-sekolah agama rakyat dan mencadangkan sekolah-sekolah itu mempraktikkan sistem baharu.
Penubuhan SMKA seiring dengan usaha Pemodenan Sistem Pendidikan Negara. Proses penambahbaikan sistem pendidikan Islam di sekolah-sekolah agama sesuai dengan perkembangan semasa. Justeru, ilham Allahyarham Haji Nik Mohyideen Bin Haji Wan Musa ini telah direalisasikan oleh Tan Sri Dato' Paduka Dr. Abdul Hamid bin Othman dan Dato' Zainal Abidin bin Haji Abdul Kadir.
Pada tahun 1970-an sekolah-sekolah menengah agama rakyat kurang mendapat sambutan kerana sistem pentadbirannya yang tidak teratur dan kurang prasarana. Pada masa yang sama, kesedaran masyarakat terhadap pendidikan semakin meningkat. Oleh itu Kementerian Pelajaran pada masa itu telah berunding dengan kerajaan-kerajaan negeri di Semenanjung Malaysia agar sistem pentadbiran dan kurikulum di sekolah-sekolah agama diselaraskan dengan sekolah menengah harian.
Kebanyakan sekolah agama sebelum ini menitikberatkan Pengajian Islam dan Bahasa Arab sahaja tanpa memberi perhatian kepada mata pelajaran yang lain seperti yang wujud di Sekolah Menengah Kebangsaan misalnya mata pelajaran Sains, Matematik, Geografi dan lain-lain. Fenomena ini berlaku kerana sekolah-sekolah agama tidak berkemampuan untuk menyediakan bilik-bilik makmal yang mahal harganya. Implikasinya lulusan sekolah agama kurang mampu bersaing dalam pasaran sumber tenaga manusia dan cabaran masyrakat semasa.


Senarai Pemenang Tonton Anugerah Drama Sangat 2023 (TADS 2023)

Para
pemenang Tonton Anugerah Drama Sangat 2023 (TADS 2023)
 telah pun diumumkan oleh penyampai yang telah dipertanggungjawabkan dalam acara berprestij Malam Anugerah Drama Sangat 2023 anjuran TV3 dibawah jenama Drama Sangat dengan tagline, Lagi Drama Lagi Rasa!
Tonton Anugerah Drama Sangat 2023 telah berlansung di Dewan Perdana, Pusat Konvensyen Antarabangsa Putrajaya (PICC) dan bersiaran secara lansung di saluran TV3 pada hari Ahad, 12 Mac 2023 pukul 9:00 malam dihoskan oleh Sherry Alhadad dan Sharifah Shahirah.
TADS mempertandingkan 8 kategori undian penonton iaitu drama popular, drama adaptasi novel terbaik, pelakon lelaki popular, pelakon wanita popular, pasangan drama terbaik, OST terbaik, Anugerah BBNU Tonton dan Oppa Pilihan Tonton.
Kategori penilaian juri professional pula drama terbaik, pengarah terbaik, penulis skrip terbaik, pelakon lelaki terbaik, pelakon wanita terbaik dan pelakon antagonis terbaik.
Manakala Oppa Pilihan Tonton, 30 peratus undian adalah daripada undian peminat dan 70 peratus adalah daripada juri profesional. Kategori Oppa Pilihan Tonton adalah kolaborasi bersama tvN Asia dengan menyenaraikan pelakon Korea Selatan yang membintangi drama popular tvN.
Oppa Pilihan Tonton adalah kategori baharu TADS 2023 selain Anugerah BBNU Tonton. Berikut senarai pemenang Tonton Anugerah Drama Sangat 2023 (TADS 2023)
Senarai Pemenang Tonton Anugerah Drama Sangat 2023
Drama Terbaik
Budak Tebing 2 - Country & Universal Sdn. Bhd.
Ayahanda - Zeel Production Sdn. Bhd.
7 Hari Mencintaiku 3 - SR One Sdn. Bhd.
Suamiku Lelaki Pendosa - Global Station Sdn. Bhd.
Risik Pada Hati - Zamriez Golden Pictures Sdn. Bhd.
Aku Tanpa Cintamu - Wiranusa Corporation Sdn. Bhd.
Kerana Aku Isteri Bidaan - Creative Skill Solution Sdn. Bhd.
Terlerai Noktah - Padi Pictures Sdn. Bhd.
Khilaf Asmara - Radius One Sdn. Bhd.
Sekali Lagi Cinta Kembali - A. Aida Production Sdn. Bhd.
Drama Popular
Budak Tebing 2 - Country & Universal Sdn. Bhd.
Ayahanda - Zeel Production Sdn. Bhd.
Bisik-Bisik Gelora - Global Station Sdn. Bhd.
Kekasih Hati Mr. Bodyguard - Creative Skill Solution Sdn. Bhd.
7 Hari Mencintaiku 3 - SR One Sdn. Bhd.
Melur Untuk Firdaus - A-Ten Alliance Sdn. Bhd.
Suamiku Lelaki Pendosa - Global Station Sdn. Bhd.
Sekali Lagi Cinta Kembali - A.Aida Production Sdn. Bhd.
Aku Tanpa Cintamu - Wiranusa Corporation Sdn. Bhd.
Khilaf Asmara - Radius One Sdn. Bhd.
Drama Terbaik 8TV
My Dream My Wish
Pengarah Terbaik
Budak Tebing 2 - Feroz Kadir
Ayahanda - Dato Ahmad Tarmimi Siregar
7 Hari Mencintaiku 3 - Jamal Khan
Suamiku Lelaki Pendosa - Eyra Rahman
Risik Pada Hati - Pali Yahya
Aku Tanpa Cintamu - Emi Suffian
Kerana Aku Isteri Bidaan - Ayie Mustafa & Rahim Zali
Terlerai Noktah - Amor Rizal
Khilaf Asmara - Uchee Fukada
Sekali Lagi Cinta Kembali - Riza Baharudin
Penulis Skrip Terbaik
Budak Tebing 2 - PGRs Team, Sofia Aliza & Janjira
Ayahanda - Wan Mahani Wan Hassan & Maizura Mohd Ederis
7 Hari Mencintaiku 3 - Siti Rosmizah Semail
Suamiku Lelaki Pendosa - Eenaz Mokhtar & Siti Jasmina Ibrahim
Risik Pada Hati - Farhana Fauri
Aku Tanpa Cintamu - Zuraida Ramli
Kerana Aku Isteri Bidaan - Nor Shuhadatul Ain Zakaria
Terlerai Noktah - Amor Rizan, Ghufron Salim & Saiqa Askari
Khilaf Asmara - Siti Jasmina Ibrahim & Uchee Fukada
Sekali Lagi Cinta Kembali - Rehal Nuharis
Pelakon Lelaki Terbaik
Aedy Ashraf - Budak Tebing 2
Jalil Hamid - Ayahanda
Redza Rosli - Bisik-Bisik Gelora
Shukri Yahaya - 7 Hari Mencintaiku 3
Hisyam Hamid - Cukup Derita Itu
Dato Aaron Aziz - Suamiku Lelaki Pendosa
Zamarul Hisham - Aku Tanpa Cintamu
Alif Satar - Risik Pada Hati
Fattah Amin - Khilaf Asmara
Aniq Suhair - Sekali Lagi Cinta Kembali
Pelakon Wanita Terbaik
Fauziah Ahmad Daud - Ayahanda
Siti Saleha - 7 Hari Mencintaiku 3
Nad Zainal - Harith Fayyadh
Sophia AlBarakbah - Suamiku Lelaki Pendosa
Ummi Nazeera - Risik Pada Hati
Zara Zya - Risik Pada Hati
Nabila Huda - Terlerai Noktah
Fasha Sandha - Khilaf Asmara
Nelydia Senrose - Khilaf Asmara
Bella Astillah - Aku Tanpa Cintamu
Pelakon Lelaki Popular
Adam Lee (Budak Tebing 2)
Redza Rosli (Kekasih Hati Mr. Bodyguard)
Shukri Yahaya (7 Hari Mencintaiku 3)
Meerqeen (Melur Untuk Firdaus)
Alif Satar (Risik Pada Hati)
Aniq Suhair (Sekali Lagi Cinta Kembali)
Aedy Ashraf (Bila Hati Memilih Dia)
Andi Bernadee (Perisik Cinta Tak Diundang)
Fattah Amin (Khilaf Asmara)
Syafiq Kyle (Cinta Buat Dara)
Pelakon Wanita Popular
Elisya Sandha (Hello, Jangan Tapau Cintaku)
Siti Khadijah (Sekali Lagi Cinta Kembali)
Sharifah Rose (Kekasih Hati Mr. Bodyguard)
Anna Jobling (Melur Untuk Firdaus)
Bella Astillah (Aku Tanpa Cintamu)
Janna Nick (Shakira)
Eyka Farhana (Bila Hati Memilih Dia)
Riena Diana (Cinta Amnesia)
Nelydia Senrose (Khilaf Asmara)
Fasha Sandha (Khilaf Asmara)
Pelakon Antagonis Terbaik
Zamarul Hisham - Aku Tanpa Cintamu
Jasmin Hamid - Cukup Derita Itu
Didie Alias - Cukup Derita Itu
Gambit Saifullah - Suamiku Lelaki Pendosa
Fasha Sandha - Khilaf Asmara
Pasangan Drama Terbaik
Redza Rosli & Raysha Rizrose (Bisik-Bisik Gelora)
Shukri Yahaya & Siti Saleha (7 Hari Mencintaiku 3)
Meerqeen & Anna Jobling (Melur Untuk Firdaus)
Aniq Suhair & Siti Khadijah (Sekali Lagi Cinta Kembali)
Andi Bernadee & Shiha Zikir (Perisik Cinta Tak Diundang)
OST Terbaik
CIAO - Joe Flizzow ft MK, Jay Park (Budak Tebing 2)
Cinta - Marsha Milan (Bisik-Bisik Gelora)
Kalau Kau Rindu - Luqman Podolski (Semanis Senyumanmu)
Siapa Tak Mahu - Siti Nurhaliza (Shah Alam 40000)
Nafas Cinta - Khai Bahar & Aina Abdul (Kekasih Hati Mr. Bodyguard)
Demi Cinta Ini - Tomok ft Fatin Afeefa (Shakira)
Duka Sebalik Tawa - Puteri Khareeza (Melur Untuk Firdaus)
300 Saat - Bunga & Amzar (Wifi Sebelah Rumah)
Sejarah Cintaku - Usop (Kisah Cinta Kita)
Kaulah Syurga - Khai Bahar & Lia Aziz (7 Hari Mencintaiku 3)
Drama Novel Adaptasi Terbaik
Ayahanda - Zeel Production Sdn. Bhd.
Bisik-Bisik Gelora - Global Station Sdn. Bhd.
Kekasih Hati Mr. Bodyguard - Creative Skill Solution Sdn. Bhd.
7 Hari Mencintaiku 3 - SR One Sdn. Bhd.
Melur Untuk Firdaus - A-Ten Alliance Sdn. Bhd.
Suamiku Lelaki Pendosa - Global Station Sdn. Bhd.
Kerana Dia Suka - Zeel Production Sdn. Bhd.
Bila Hati Memilih Dia - Global Station Sdn. Bhd.
Tarik Aku Ke Syurga - Creative Skill Solution Sdn. Bhd.
Aku Tanpa Cintamu - Wiranusa Corporation Sdn. Bhd.
Anugerah BBNU Tonton
Aniq Suhair (Tahyul)
Cik B (Tahyul)
Ahmad Adly (Tahyul)
Imran Aqil (Republik Gombak)
Afieq Shazwan (Republik Gombak)
Sophia AlBarakbah (Air Mata Allisya)
Nabil Aqil (Adakah Engkau Menungguku)
Ady Mohammad (Sentuhan Najwa)
Aiman Tino (Anak Beranak Abe Yie)
Qistina Khaled (Pak Mat Clan)
Oppa Pilihan Tonton
Choi Si Won
Cha Eun-Woo
Ahn Bo-Hyun
Kim Min-Kyu
Kim Min Jae.
Tahniah buat semua pemenang Anugerah Drama Sangat 2023.


Sepahtu Reunion Al Puasa 2023

Sepahtu Reunion kembali lagi dengan musim terbaru,
Sepahtu Reunion Al Puasa 2023
. Sepahtu Reunion Live tidak ditayangkan secara lansung (live) tetapi direkod secara live sebelum ditayangkan di kaca tv.
Ahli kumpulan Sepahtu yang terdiri daripada Jep, Rahim, Pak Ya dan Ebby Yus tampil dengan Sepahtu Renunion Al Puasa sepanjang bulan Ramadan bermula pada hari Jumaat, 10 Mac 2023 pukul 9:00 malam di saluran 107 Astro Warna.
Juga boleh tonton Sepahtu Reunion Al Puasa 2023 setiap hari Jumaat secara stream online di Astro GO untuk pilihan yang lebih fleksibel.
SEPAHTU REUNION AL PUASA 2023
Jumlah episod : 8
Waktu siaran : Jumaat, 10 Mac 2023, pukul 9:00 malam
Siaran TV : Astro Warna (CH107)
Sepahtu Reunion Al Puasa 2023
Episod 1 (10 Mac 2023)
Tajuk : Di Mana Jodohku
Rahim sebagai Remy
Jep sebagai Ali
Pak Ya sebagai Kamal
Ebby Yus sebagai Wak Sarip
Amelia Henderson sebagai Sally
Cameo : Datin Seri Umi Aida
Episod 2 (17 Mac 2023)
Tajuk : Sepakat membawa berkat
Jep sebagai Pak Budin
Pak Ya sebagai Haris
Ebby Yus sebagai Rahman
Rahim sebagai Pak Ghani
Uyaina sebagai Maria
Cameo : Norman Hakim
Episod 3 (24 Mac 2023)
Tajuk : Kasih masih berbisa
Artis jemputan : Sherry Ibrahim & Danish Raja Lawak Junior
Cameo : Datuk Syafinaz Selamat
Episod 4 (31 Mac 2023)
Tajuk : Oh Menantu Ku
Artis jemputan : Wan Sharmila
Cameo : Fauziah Latiff
Episod 5 (7 April 2023)
Tajuk :
Manisnya Sebuah Kemaafan
Artis jemputan : Adriana Adnan
Cameo : Zamani Slam
Episod 6 (14 April 2023)
Tajuk : Penantian yang bahagia
Artis jemputan : Aprena Manrose, Fiza Halim
Cameo : Amelina
Episod 7 (21 April 2023)
Episod 8 (28 April 2023)


Siaran Langsung Bola Sepak Liga Super 2023 : Sri Pahang Vs Kelantan

Saksikan
Siaran Langsung Bola Sepak Liga Super 2023
Pasukan
Sri Pahang
 menentang pasukan
Kelantan
 dalam saingan perlawanan kedua (LS2) yang berlansung pada hari Khamis, 2 Mac 2023 pukul 9:00 malam di Stadium Darul Makmur.
Skuad Tok Gajah menerima kunjungan Skuad The Red Warrioes bagi merebut 3 mata dalam Liga Super 2023. Perlawanan Siaran Lansung Bola Sepak Liga Super antara Sri Pahang FC menentang Kelantan FC akan ditayangkan secara langsung di saluran 803 Astro Arena Bola dan AstroGo untuk pilihan yang lebih fleksibel.
Juga boleh tonton live streaming secara online di platform penstriman Sooka dengan langganan RM4.90 untuk satu perlawanan.
Siaran Langsung Liga Super 2023
Sri Pahang FC vs Kelantan FC
Waktu siaran : Khamis, 2 Mac 2023, pukul 9:00 malam
Tempat : Stadium Darul Makmur
Siaran TV/ Platform penstriman  : Astro Arena Bola (CH803) dan Sooka
Pembelian tiket
Pembelian tiket masuk secara online melalui www.tickethotline.com.my
Keputusan penuh perlawanan Liga Super 2023 : Sri Pahang FC vs Kelantan FC
FT :
SRI PAHANG FC (4)

- (1) KELANTAN FC
⚽
Kpah Sherman 12'
⚽
Kevin Ingreso 38'
⚽
Ezequiel Agüero 43'
⚽
Stefano Brundo 45 +1'
⚽ Miguel Ángel Garrido Cifuentes 90 +5'


Siaran Langsung Live Sri Pahang vs Sabah Liga Super 2023

Tonton
Siaran Langsung (Live) Sri Pahang FC vs Sabah FC
 dalam saingan minggu ke empat (LS4) perlawanan
Liga Super 2023
 pada hari Ahad, 12 Mac 2023 pukul 8:15 malam di Stadium Darul Makmur, Kuantan Pahang.
Perlawanan Siaran Lansung antara Sri Pahang FC menentang Sabah FC akan disiarkan secara lansung dengan tontonan percuma menerusi saluran TV Okey. Untuk pilihan yang lebih fleksibel, boleh tonton live Sri Pahang FC vs Sabah FC online menerusi portal RTM Klik, aplikasi RTM Klik atau platform penstriman Sooka.
Tonton Live streaming JDT vs Kelantan FC secara online di platform penstriman Sooka dengan langganan RM4.90 untuk satu perlawanan. Tontonan percuma jika perlawanan disiarkan di TV RTM. Pra perlawanan bermula pukul 8:00 malam di platform Sooka.
Mengikut kedudukan terkini sehingga saingan minggu ketiga (LS3), pasukan Sri Pahang FC berada di tempat ke-5 dan Sabah FC di kedudukan tangga ke-2.
Siaran Langsung Liga Super 2023
Live Sri Pahang FC vs Sabah FC
Waktu siaran : Ahad, 12 Mac 2023 pukul 8:15 malam
Tempat : Stadium Darul Makmur, Kuantan Pahang
Siaran TV/ Platform penstriman  : TV Okey, RTM Klik, aplikasi RTM Klik dan Sooka
Pembelian tiket
Pembelian tiket masuk secara online melalui www.tickethotline.com.my
Keputusan penuh perlawanan Liga Super 2023 : Sri Pahang FC vs Sabah FC
FT : SRI PAHANG (1) - (1) SABAH FC
⚽ D.Ting 14'
⚽ K.Sherman 26'


Starbucks Pink Gradient Cold Cup With Tumbler Bag

Bermula 21 februari, Starbucks keluarkan Spring In Bloom Collection Merchandise bertemakan bunga sakura. Aduh, tak tahan tengok Spring In Bloom serba pink semuanya. Ada beberapa items terselit warna purple. Menarik juga gradient warna pink dan purple.
Rambang mata nak pilih, itu cantik ini cantik. Sudahnya saya beli Pink Gradient cold cup with Tumbler Bag (24oz) tambah
koleksi cold cup 24oz
. Sebelum ni ada juga keluaran koleksi cold cup edisi valentine day tapi kurang menarik mata saya walaupun ada pink. Design kurang menarik sikit.
Tapi kali ni sangat tertarik. Ada satu pun cukuplah. Ikutkan nak beli 2 lagi berlainan jenis. Tapi itulah, bajet tak berapa rancak. Beli cold cup je lah dulu. Berkenan sebab ada tumbler bag tu. Senanglah kan nak bawa cawan ke sana ke mari tak perlu pegang. Bimbit lebih mudah gitu.
Spring In Bloom Collection
Pink Gradient Cold Cup with Tumbler Bag (24oz)
Let the good times bloom in a beautiful range of cherry blossom collection.
- Double wall cold cup with big capacity for hydration needs and easy to wash
- Smooth flat lid with straw in pink
- Comes with a transparent tumbler bag with siren logo and adjustable strap
- Materials: SAN body and lid, PolyPropylene straw and TPU bag
Cold cup dia sangat simple ye. Tak ada hiasan bunga sakura ke apa. Kalau ada hiasan bunga sakura lagilah cantik mencerminkan tema cherry blossom gitu. Sekadar hanya tulisan Starbucks sahaja. Ada pink tu kira mengikut tema juga lah kan.
Tumbler bag menarik ada gradient pink dan adjustable strap. Koleksi merchandise Starbucks ni mana yang cantik mesti cepat habis. Mula-mula pergi Starbucks DT Seremban tak ada cold cup yang saya nak tu. Hanya ini je yang ada.
Sudahnya dapat beli di MyTOWN KL nun jauh disana. Kebetulan pergi situ, jadi beli lah sekali. Harap dapat belilah juga Shakable cherry glitters dan Pink & purple stainless steel cold cup with extra lid. Ada dua lid tu yang menarik. Boleh guna lid biasa atau straw.
Ini kalau
Blogger Sunah Sakura
 nampak, mesti rambang mata nak pilih juga kan.


Starbucks Raya Cookies

Sebelum gerak balik rumah, kita singgah Starbucks dulu kupi-kupi. Tujuan utamanya nak beli
Raya Cookies
yang baru keluar pada 22 Mac 2023. Kami beli awal hari pertama. Biar awal tak kalut. Ini semua tergoda nak membeli lepas tengok post Starbucks di instagram.
Biasanya kalau benda baru keluar masa beli kopi dia akan promote. Ini belum sempat promote kami dah order dulu. Staff pun siap ambil gambar encik suami bersama kotak raya cookies ni. Pembelian terawal mungkin.
Comel dan menarik bukan kotak Raya cookies Starbucks ni. Serba hijau. Walaupun tak suka hijau. Tapi yang ni saya approved.
Didatangkan bersama dengan kad raya atau poskad raya. Kotak ni sebenarnya raya cookies gift. Memandangkan kita beli untuk diri sendiri, kad ni kita simpan buat kenangan je lah ye.
Dalam kotak ada 3 jenis biskut raya yang dikeluarkan oleh Starbucks, didatangkan bersama sampul duit raya yang cantik. Ada 5 keping sampul duit raya dalam 1 pek.
3 jenis kuih raya Starbucks
Brownie brittle
Gula Melaka biscotti
Kurma cookies
Browni brittle terpaling sedap. Biskut brownie yang kaya dengan rasa coklat. Keras tapi mencair dalam mulut. Kurma cookies sedap juga macam biskut subway lemau lemau gitu dan tak manis sangat.
Gula Melaka Biscotti keras ya amat, saya rasa 1 je sebab gigi tua ni tak mampu nak gigit biskut keras-keras ni. Kena cicah dengan air kot baru best makan. Sekian cerita cookies.
Air pula saya beli caramel macchiato hot. Encik suami beli green tea cream frappucino. Eh, nampak kena pula mengikut tema warna hijau. Apa lagi, kita gambarkan mereka bersama jadikan kenangan.


Filem Sumpahan Syaitan Di Pawagam 2 Mac 2023

Filem Sumpahan Syaitan
bakal ditayangkan di pawagam seluruh Malaysia bermula pada 2 Mac 2023. Sumpahan Syaitan dibarisi pelakon Farid Kamil, Dato' AC Mizal, Dato' Jalaluddin Hassan, Saiful Apek, Nynaa Harizal, Arin RL, Pak Ya Sepahtu, Azlee Senario, Saiful Zero, Yasin Senario dan ramai lagi.
Filem Sumpahan Syaitan merupakan filem seram komedi yang menggabungkan pelbagai adegan misteri dan dalam pada yang sama memberikan pengajaran untuk penonton.
FILEM SUMPAHAN SYAITAN
Tarikh tayangan : 2 Mac 2023
Pengarah : Roy
Penulis skrip : Epy Kodiang
Produksi : Alkahfi Pictures
Genre : Seram komedi
Klasifikasi : PG13
PELAKON DAN WATAK
Farid Kamil sebagai Sam
Dato' AC Mizal sebagai Malik
Dato' Jalaluddin Hassan
Saiful Apek
Nynaa Harizal
Arin RL
Pak Ya Sepahtu
Azlee Senario
Saiful Zero
Yasin Senario
SINOPSIS FILEM SUMPAHAN SYAITAN
Kisah tentang Sam (Farid Kamil) terpaksa melarikan diri selepas dirinya diperdaya skim pelaburan cepat kaya atau multilevel marketing. Nasib Sam bertambah malang apabila berdepan dengan pelbagai kejadian misteri dan seram ketika menyembunyikan diri di sebuah hotel milik sahabat baiknya, Malik (Dato' AC Mizal).


Penutup Februari Dapat Surprise Birthday Gift Dari Anak-Anak Buah

Bukan raya je sebulan, birthday juga sebulan. Penutup bulan Februari dapat lagi surprise birthday gift dari anak-anak buah. Dapat petite cake warna merah jambu, sekuntum bunga ros mewah dan juga sekeping kad ucapan. Comel je kek birthday dengan design yang simple tapi menarik.
Presentation yang ringkas dari
prettysugar.21
 tapi amat bermakna. Terima kasih!
...آمِيْن يَا رَبَّ العَالَمِيْنَ
Terima kasih untuk ucapan dan doanya anak-anak buah Ucu! Ucu sayang semua ketat-ketat. Haritu sambut
pre birthday
 pun dimulakan dengan anak-anak buah, anak abang. Penutup bulan birthday pula diraikan oleh anak-anak buah, anak kakak pula.
Alhamdulillah..Terima kasih Allah atas rezeki yang tak putus-putus kunjung tiba. Semoga semua yang memberi di limpahi rezeki yang berpanjangan dengan segala keberkatan.
...آمِيْن يَا رَبَّ العَالَمِيْنَ
Baru perasan harini date cantik 3.3.2023, Birthday anak buah tapi tak dapat nak kiriman apa apa sebab banjir di Segamat.


Menjamu Selera Di Tapaq King Ikan Bakar Port Dickson

Misi utama ke Port Dickson sebenarnya nak makan ikan bakar dan asam pedas. Sehari sebelum puasa kami rancang ke Port Dickson. Nak ke Melaka macam malas nak pergi jauh-jauh walaupun perjalanan ke Melaka tu tak ambil masa lama sejam lebih je.
Lebih baik pergi tempat dekat-dekat je. Cepat sampai. Yang penting tak jem! Malas betul nak menghadap jem. Walaupun budak-budak dah naik sekolah, syukurlah tak jem. Usah sibuk bergambar di
Pantai Tanjung Gemok
, kami menuju terus ke Tapaq King Ikan Bakar tempat makan viral di Port Dickson.
Masa pergi Port Dickson sebelum ni ada nampak signboard
Tapaq King Ikan Bakar Port Dickson
 sebesar alam ni dari jalan besar. Ini kalilah kami singgah nak menjamu selera disini. Kebetulan kami nak makan ikan bakar dan asam pedas ada di Tapaq King Port Dickson ni.
Tapaq King Ikan Bakar ni buka pukul 12:00 tengahari. Kami sampai lebih kurang 12 setengah macam tu. Tak ramai pengunjung yang ada. Mungkin sebab hari waktu bekerja.
Tapaq King Ikan Bakar ni stand alone dengan kawasannya yang luas. Parkir luas, meja kerusi luar dalam pun banyak. Confirm lah hujung minggu dipenuhi orang ramai.
Disini sistem dia kena layan diri. Kena beratur, ambil pinggan dengan dulang sekali. Lepas tu akan melalui kaunter lauk pauk dimulakan dengan ikan bakar. Ada pelbagai jenis ikan bakar. Saya ambil ikan cencaru bakar.
Tudiaaa..bapak besar dia punya ikan cencaru. Ingatkan bila order baru dia bakar. Rupanya dah siap-siap di bakar, tinggal curahkan sambal je. Kecewa dah di situ sebab kita nak makan ikan bakar panas-panas. Selain ikan cencaru ada ikan siakap, mambong, talapia dan bawal.
Sebelah ikan bakar, lauk pauk asam pedas. Encik suami pilih ikan mambong. Kecewa sekali lagi sebab tak ada ikan kembung. Yang ni pun dah siap masak, pekerja tinggal masukkan dalam mangkuk je. Ikan bakar sudah, asam pedas sudah. Kami ambil sepinggan ulam-ulaman ada hirisan tomato, kubis dan hirisan timun yang dah siap disediakan. Tinggal ambil je.
Dah ambil lauk semua, hujung sekali kaunter bayaran. Kena bayar dulu sebelum makan.
Nasi putih x2
Ikan cencaru bakar
Asam pedas mambong
Sepinggan ulam-ulaman
2 gelas teh o ais
Total semuanya RM40
Murah ke mahal? Pada saya murah dah tu. Dari segi rasa macamana pula? Rasa tu pada saya bolehlah kalau datang masa tengah lapar. Bila lapar confirm makanan habis sampai tak sempat nak fikir makanan tu sedap ke tidak.
Lebih berselera makan jika ikan bakar di bakar selepas order. Dapat makan ikan bakar panas-panas baru nikmat. Baru betul namanya ikan bakar. Bila dah dibakar terlebih dahulu, jadi sejuk dan isinya agak kering. Mujur juga ada sambal tapi itupun tak panas juga.
Kuah asam pedas sedap jugalah tapi itulah sejuk juga. Isi ikan mambong pun agak keras. Kalau dimasak panas-panas pasti sedap.
Kesimpulannya semua lauk pauk dan nasi dalam keadaan sejuk gitu. Kita faham kedai macam ni kalau ramai pengunjung memang tak menang tangan nak layan. Sebab tu sistem dan penyediaan lauk macam ni. Apa-apapun ikut selera masing-masing.
Cuma kecewa sikit lah sebab datang dari jauh nak menikmati makanan sedap tapi apakan daya, itulah rezeki kami hari semalam. Kami bedal je sebab dah lapar kan.
Selain ikan bakar, asam pedas banyak lagi menu yang menarik selera antaranya siput sedut, masakan lemak cili api dan macam-macam lagi. Banyak pilihan lah cerita dia. Pilih je nak yang mana ikut tekak masing-masing. Banyak juga booth-booth yang ada jual pelbagai menu.
Ikutkan kami nak makan ikan bakar tempat favourite kami di
Medan Ikan Bakar Kg Telok Pasir Panjang Port Dickson
 tapi tak kena masa pula. Biasa dia buka lewat sikit. Risau je kalau kesana tak buka. Itu yang tersinggah sini konon nak cuba tempat baru.
Lepas tu nak makan
asam pedas Claypot UDA PD
 tapi lokasi kedainya dah berubah dan petang-petang baru buka rasanya. Tak apalah, tak ada rezeki nak makan tempat favourite. Dapat makan di Tapaq King Ikan Bakar ni pun okaylah buat rasa-rasa.
Nak kesini, waze kan je Tapaq King. Sure sampai!
Misi makan ikan bakar dan asam pedas sebelum puasa is done...


Tarikh Melihat Anak Bulan Ramadan Dan Perisytiharan Puasa 1444H/ 2023 Malaysia

Tarikh melihat anak bulan Ramadan dan perisytiharan bermulanya puasa
telah ditetapkan pada petang hari Rabu, 22 Mac 2023 bersamaan dengan 29 Syaaban 1444 Hijrah. Penyimpan Mohor Besar Raja-Raja iaitu Tan Sri Syed Danial bin Syed Ahmad akan mengisytiharkan tarikh permulaan puasa yang ditetapkan melalui radio dan televisyen.
Pengisytiharan atau pengumuman tarikh permulaan puasa bulan Ramadan tahun 2023 M / 1444 H di Malaysia
Pengisytiharan permulaan puasa bulan Ramadan 2023 di Malaysia akan diumumkan di menerusi saluran RTM TV1 pada hari yang sama iaitu hari Rabu, 22 Mac 2023 pukul 8:00 malam.
Pengumuman permulaan puasa di Malaysia akan dibuat selepas mendapat laporan melihat anak bulan Ramadan di beberapa lokasi mencerap di seluruh negeri di Malaysia yang lakukan lewat petang pada hari Rabu, 22 Mac 2023.
Senarai lokasi cerap di seluruh negeri di Malaysia
 Perlis
Kuala Sungai Baru, Simpang Empat

Kedah
Kampung Pulau Sayak, Kuala Muda
 Pemandangan Indah, Pulau Langkawi
 Menara Alor Setar, Alor Setar

Pulau Pinang
Pusat Falak Sheikh Tahir, Pantai Aceh

Perak
Pantai Pasir Panjang, Mukim Pengkalan Baru, Daerah Manjong
Kuala Lumpur
Menara Kuala Lumpur

Selangor
Bukit Melawati
 Bukit Jugra, Banting, Kuala Langat
 Balai Cerap Selangor, Sabak Bernam

Putrajaya
Pusat Konvensyen Antarabangsa Putrajaya
 Negeri Sembilan
Telok Kemang, Port Dickson

Melaka
Kompleks Falak Al-Khawarizmi, Kampung Balik Batu, Tanjung Bidara

Johor
Pontian Kecil

Pahang
Bukit Tanjong Batu, Nenasi
 Gunung Berincang, Cameron Highlands
 Bukit Pelindung, Kuantan

Terengganu
Bukit Besar, Kuala Terengganu
 Bukit Geliga, Kemaman
 Pulau Perhentian, Besut
 Balai Cerap KUSZA, Mukim Merang, Setiu

Kelantan
Bukit Peraksi, Pasir Putih
 Bukit Kampong Tembeling, Mukim Manjur, Daerah Olak Jeram, Kuala Krai
 Menara Bangunan SEDC, Jalan Tengku Putra Semerak, Kota Baharu

Sarawak
Tanjung Lubang, Miri
 Teluk Bandung, Kuching
 Tanjung Batu, Bintulu

Sabah
Balai Cerap Al-Biruni, Tanjung Dumpil, Putatan

Labuan
Tingkat 13, Menara Universiti Malaysia Sabah, Kampus Antarabangsa Labuan
Majlis Raja-Raja telah mempersetujui bahawa cara menetapkan tarikh permulaan puasa bulan Ramadhan adalah berdasarkan rukyah (melihat anak bulan) dan hisab (pengiraan secara matematik dan astronomi)
Merujuk kepada tarikh-tarikh penting dalam Islam yang diterbitkan oleh Panel Pakar Falak (PPF) Jabatan Kemajuan Islam Malaysia (JAKIM), Tarikh permulaan Puasa Ramadan 1444 Hijrah/ 2023 Di Malaysia jatuh pada hari Khamis, 23 Mac 2023 bersamaan 1 Ramadan 1444 Hijrah.
Tarikh permulaan puasa Ramadan yang dinyatakan adalah berdasarkan tarikh-tarikh penting dalam Islam sepertimana yang diterbitkan oleh Panel Pakar Falak JAKIM. Tarikh rasmi adalah tertakluk kepada pengisytiharan oleh Penyimpan Mohor Besar Raja-Raja.
Tarikh rasmi permulaan puasa pulan Ramadan 2023M / 1444H di Malaysia
*Akan dikemaskini
Sama-samalah kita nantikan pengisytiharan pengumuman tarikh mula Puasa Awal Ramadan 2023 di Malaysia.


Siaran Langsung Live Terengganu Vs Kelantan United Liga Super 2023

Tonton
Siaran Langsung (Live) Terengganu FC vs Kelantan United FC
 perlawanan ke-36 dalam saingan minggu keenam (LS6) Liga Super 2023 pada hari Jumaat, 31 Mac 2023 pukul 10:00 bertempat di Stadium Sultan Mizan Zainal Abidin, Kuala Terengganu.
Peminat bola sepak tanahair boleh menyaksikan siaran lansung Liga Super 2023 antara Terenggaanu FC menentang Kelantan United FC secara lansung yang disiarkan menerusi saluran 807 astro ARENA BOLA 3 atau tonton secara live streaming online dengan astroGo atau platform penstriman Sooka untuk pilihan yang lebih fleksibel.
Pembelian tiket Terengganu FC Vs Kelantan United FC
Bagi yang ingin menyaksikan perlawanan Terengganu FC Vs Kelantan United FC Liga Super 2023 di Stadium, boleh buat pembelian tiket masuk secara online melalui www.tickethotline.com.my.
Siaran Langsung Liga Super 2023
Live Terengganu FC vs Kelantan United FC
Waktu siaran : Jumaat, 31 Mac 2023 pukul 10:00 malam
Tempat : Stadium Sultan Mizan Zainal Abidin, Kuala Terengganu
Siaran TV/ Platform penstriman  : astro ARENA BOLA 3 (CH807), astroGO dan Sooka
Keputusan masa penuh perlawanan Terengganu FC vs Kelantan United FC Liga Super 2023
FT :
TERENGGANU FC (2)
 - (1) KELANTAN UNITED FC
 Liridon Krasniqi 5’
 Jordan Mintah 27’
 OJ Porteria 76’


Siaran Langsung Bola Sepak Liga Super 2023 : Terengganu Vs KL City

Tonton
Siaran Langsung Bola Sepak Liga Super 2023
Pasukan
Terengganu FC
 menentang pasukan
KL City
 dalam saingan perlawanan minggu ketiga (LS3) yang berlansung pada hari Ahad, 5 Mac 2023 pukul 9:00 malam di Stadium Sultan Mizan Zainal Abidin, Terengganu.
Pada perlawanan saingan minggu kedua (LS2)
Kedah vs Terengganu
, pasukan Terengganu tewas dengan pasukan tuan rumah Kedah dengan jaringan 1 gol. Sekaligus gagal membawa pulang 3 mata dan berada dalam kedudukan nombor 12 dalam saingan Liga Super 2023 setakat ini.
Perlawanan Siaran Lansung Bola Sepak Liga Super antara Terengganu FC menentang KL City FC akan ditayangkan secara langsung di saluran 803 Astro Arena Bola dan AstroGo untuk pilihan yang lebih fleksibel.
Juga boleh tonton live streaming secara online di platform penstriman Sooka dengan langganan RM4.90 untuk satu perlawanan. Tonton pra perlawanan bermula pukul 8:45 malam.
Siaran Langsung Liga Super 2023
Live Terengganu FC vs KL City FC
Waktu siaran : Ahad, 5 Mac 2023, pukul 9:00 malam
Tempat : Stadium Sultan Mizan Zainal Abidin
Siaran TV/ Platform penstriman  : Astro Arena Bola (CH803) dan Sooka
Pembelian tiket
Pembelian tiket masuk secara online melalui www.tickethotline.com.my
Keputusan penuh perlawanan Liga Super 2023 : Terengganu FC vs KL City FC
FT : TERENGGANU FC (0) - (0) KL CITY FC
⚽


Siaran Langsung Live Terengganu vs PDRM Liga Super 2023

Tonton
Siaran Langsung (Live) Terengganu FC vs PDRM FC
 dalam saingan minggu ke empat (LS4) perlawanan
Liga Super 2023
 pada hari Sabtu, 11 Mac 2023 pukul 9:00 malam di Stadium Sultan Mizan Zainal Abidin, Gong Badak Terengganu.
Perlawanan Siaran Lansung antara Terengganu FC menentang PDRM FC akan ditayangkan secara lansung menerusi saluran 803 astro Arena Bola atau astroGO dan platform penstriman Sooka untuk pilihan yang lebih fleksibel.
Tonton Live streaming JDT vs Kelantan FC secara online di platform penstriman Sooka dengan langganan RM4.90 untuk satu perlawanan. Pra perlawanan bermula pukul 8:45 malam di platform Sooka.
Mengikut kedudukan terkini sehingga saingan minggu ketiga (LS3), pasukan Terengganu FC berada di tempat ke-14 dan PDRM FC di kedudukan tangga ke-6.
Siaran Langsung Liga Super 2023
Live Terengganu FC vs PDRM FC
Waktu siaran : Sabtu, 11 Mac 2023 pukul 9:00 malam
Tempat : Stadium Sultan Mizan Zainal Abidin, Gong Badak
Siaran TV/ Platform penstriman  : astro Arena Bola (CH803), astroGo dan Sooka
Pembelian tiket
Pembelian tiket masuk secara online melalui www.tickethotline.com.my
Keputusan penuh perlawanan Liga Super 2023 : Terengganu FC vs PDRM FC
FT :
TERENGGANU (1)
 - (0) PDRM FC
⚽
Sardor Qulmatov 76'


Travelawak : Projek Bapak Bapak

Travelawak Projek Bapak Bapak
 sebuah rancangan travel dan lawak terbaharu di Astro Warna dimana geng bapak bapak bercuti tanpa isteri dan melakukan beberapa cabaran seperti bungee jump, waze swinger, masuk rumah hantu dan macam-macam lagi cabarannya.
Rancangan Travelawak Projek Bapak Bapak menampilkan Dato' Jalaluddin Hassan, Dato' Ramli MS, Roy Azman dan Jatt Ali. Travelawak Projek Bapak Bapak episod 1 mula bersiaran pada hari Khamis, 23 Mac 2023, pukul 9.00 malam hanya di saluran 107 Astro Warna, Sooka atau Youtube Channel Astro Gempak.
TRAVELAWAK : PROJEK BAPAK BAPAK
Mula siaran : 23 Mac 2023
Waktu siaran : Khamis, pukul 9:00 malam
Siaran TV/Platform penstriman : Astro Warna (CH107), Sooka atau Youtube Channel Astro Gempak
Mampukah geng bapak bapak menyahut cabaran yang tak pernah dilalukan sebelum ini? Saksikan gelagat geng bapak bapak yang mencuit hati dalam rancangan Travelawak : Projek Bapak Bapak setiap Khamis pukul 9.00 malam di Astro Warna.
#Bapak 1
Roy Azman
Pelakon, pelawak, DJ Radio
Hobi : Menggangu ketenteraman awam
#Bapak 2
Dato Ramli MS
Penggubah lagu, konduktor muzik, pemuzik, juri Gegar Vaganza
Hobi : Suka membawang
#Bapak 3
Dato' Jalaluddin Hassan
Pelakon, pengacara
Hobi : Suka menyanyi
#Bapak 4
Jatt Ali
Penyanyi


Senarai Koleksi Ucapan Selamat Hari Wanita Sedunia/ Antarabangsa (Happy International Women's Day) 2023 #KASIHWanita

8 Mac 2023,
Selamat Hari Wanita Sedunia/ Antarabangsa (Happy International Women's Day) 2023
 untuk semua wanita terhebat didunia. Ibarat kata pepatah "Tangan yang mengayun buaian dapat menggoncang dunia"
Maksud: Walaupun bersifat lemah-lembut dan keibuan, wanita mampu menyumbangkan tenaga dan idea untuk membangunkan negara.
 Sambutan Hari Wanita Antarabangsa 2023 di Malaysia akan diadakan di Dewan Perdana Felda, Kuala Lumpur pada 8 Mac 2023 yang dirasmikan oleh YAB Dato' Seri Anwar Ibrahim, Perdana Menteri Malaysia.
baca juga :
tema dan logo Hari Wanita Sedunia 2023
Senarai Koleksi Ucapan Selamat Hari Wanita Antarabangsa (Happy International Women's Day) 2023
Wanita hiasan dunia,
Seindah hiasan adalah wanita solehah,
Yang akan membahagiakan,
Syurga di dalam rumah tangga,
“Selamat Hari Wanita”
Allah memuliakan wanita dan memberi ganjaran syurga kepada wanita yang beriman dan bertakwa kepada Allah S.W.T.
Wanita …
Anugerah terindah Tuhan,
Tegas dalam kelembutan,
Bijak dalam keayuan,
Tangkas dalam pekerjaan
Selamat Hari Wanita Sedunia Teman …
Semoga menjadi bidadari syurga Illahi di negeri abadi nanti
Wanita Hebat itu Ibuku
Wanita Hebat itu Kakakku
Wanita Hebat itu Adikku
Wanita Hebat itu Nenekku
Wanita Hebat itu Isteriku
Wanita Hebat itu Saudaraku
Wanita Hebat itu Sahabatku
Wanita Hebat itu Guruku
Wanita Hebat itu Bossku
Wanita Hebat itu Doktorku
Wanita Hebat itu Jururawatku
Wanita Hebat itu Para Polis, Tentera & Bomba Negaraku
Wanita Hebat itu Pembantuku
Wanita Hebat itu
Selamat Hari Wanita kepada para wanita di seluruh dunia.
Selamat Menyambut Hari Wanita Sedunia 2023 kepada seluruh wanita.
Wanita adalah aspirasi negara dalam memacu pembangunan ekonomi, pendidikan dan kesejahteraan masyarakat.
Wanita waja negara,
Suka dan duka, kita laluinya.
Demi masa depan anak yang dibuaikan,
Dengan kasih kasih sayang kita bangkit semua
Selamat Hari Wanita Sedunia 2023!
Selamat Hari Wanita Sedunia 2023
Wanita Bangkit Mendepani Cabaran
Wanita Untuk Dikasihi dan Dilindungi
Selamat Hari Wanita Sedunia 2023
Wanita Bangkit Mendepani Cabaran
Kepada semua wanita luar biasa di dunia, bersinarlah, tidak hanya hari ini tetapi setiap hari. Selamat Hari Wanita.
Terima kasih buat isteriku yang selalu korbankan kasih sayang untuk kita sekeluarga. Semoga dirimu sentiasa diberkati, dirahmati dan dilindungi Allah.
Selamat Hari Wanita.
Wanita diciptakan istimewa, tetap kuat dan gagah walau hampir lelah.
WANITA BANGKIT MENDEPANI CABARAN
Wanita merupakan tunjang kejayaan dan kebahagiaan dalam sesebuah keluarga.
Wanita juga adalah harapan dan aspirasi negara!
Selamat Hari Wanita Sedunia 2023!
Wanita tidak pernah lemah kerana Tuhan telah membuat mereka kuat dalam segala hal. Salam hangat di Hari Wanita untuk semua wanita.
Selamat Hari Wanita Sedunia 2023 untuk wanita yang kuat, cerdas, berbakat, dan luar biasa! Jangan pernah lupa bahawa kamu dicintai dan dihargai
Ayuh Wanita, kita melakar kejayaan KASIH Wanita!
Selamat Hari Wanita 2023
The strength of a woman can carry the weight of the world. Keep Smiling and Stay Strong
Happy International Women’s Day 2023
Behind every successful woman is Herself. Have a wonderful Women's Day!
Women are the world's greatest inspiration. Let's praise our muses and never forget how amazing and wonderful they are. Respect and cherish them every single day. Happy Women's day!
Wishing a very happy Woman's Day to strong, intelligent, talented and simply wonderful women of this world! Don't you ever forget that you are loved and appreciated.
Best wishes for your special day! Live, Laugh and Love!
#HariWanitaAntarabangsa2023 # HariWanitaSedunia2023 #KASIHWanita


1 Syawal Di Johor

Balik beraya dari rumah Uwan di Pilah, berdesup balik kampung saya pula di Segamat. Perjalanan ambil masa 1 jam lebih. Mujurlah kampung kami tak jauh sangat. Sampai je masing-masing tengah makan dan berehat santai.
Lepas tu paksa semua ambil gambar sama-sama. Mana yang ada je lah ni. Ada yang tidur, ada yang hilang dari radar entah kemana perginya. Mana yang ada je lah tak dapat nak kumpul lagi. Ikutkan kalau mana yang ada balik ni ramai lagi.
Cuaca pun panas. Benda pun dah setting, kita pun ambil je lah mana yang ada. Kalau pagi-pagi lepas sembahyang sunat raya dan sesi salam tu, masing-masing tengah excited lagi nak bergambar. Ini dah pukul 1 lebih matahari terpacak, jenuh juga tahan panas.
Sesi bergambar pun banyak sesinya. Kejap dengan orang tu, kejap dengan orang ni. Mak maintain duduk tengah. Itu belum lagi dugaan orang lalu lalang. Dah kita bergambar tengah jalan, itulah dugaannya.

Raya tahun ni janggal tanpa arwah abah. Tahun pertama beraya tanpa abah. Sukar nak digambarkan dengan kata-kata. Al-fatihah buat arwah abah, Md Nor bin Ayub.
Gambar berdua laki bini tu perlu ye. Haa bagi chance lah mem besar duduk di kerusi healing. Walau panas berdenting kegigihan bergambar tu takkan pudar demi berkeping keping gambar. Lepas tu tak beraya ke mana, melawat kubur arwah abah berdua je sebab yang lain dah pergi awal.
Alhamdulillah..syukur dapat meraikan raya bersama keluarga lagi tahun ni.


1 Syawal Di Negeri Sembilan

Hari Raya Aidilfitri tahun 2023, raya tak kalut macam tahun lepas. Tiba-tiba Hurry Raya, tiba-tiba huru hara raya. Tahun ni kita raya santai-santai je tak kalut walaupun ramai dah balik kampung awal kononnya Jumaat dah raya. Rupanya kita raya hari Sabtu.
Jumaat atau Sabtu, raya tetap raya. Tahun ni kami berdua raya di kampung suami dulu. Kami raya berempat je lah tahun ni. Wajib bergambar simpan kenangan dalam album. Kami sekeluarga tak ada tema baju raya. Saya perasan tahun ni ramai tema hitam.
Tapi kami suami isteri sedondon tema wine dan
Amethyst (kecubung)
. Macam biasa baju encik suami beli baju sahaja style teluk belanga warna wine. Dipadankan dengan pants warna hitam ikut style orang Johor gitu.
Malas dah nak beli sepasang sebab seluarnya pun jarang pakai. Baju Melayu tu bolehlah dipakai buat sembahyang Jumaat ke kan.
Saya pula memilih baju raya loose yang function dia boleh sorok lemak. Puasa tak sempat kurus macam tu lah. Masih memilih untuk kain pareo ikat senang nak adjust tinggi rendah kain. Kalau beli kain jenis getah tu confirm kena potong atau 3 kali lipat. Nasiblah jadi orang rendah.
Baju dipadankan dengan shawl warna wine purple. Kira matching lah juga tema kami berdua ni kannn...
Di tangga ni port wajib bergambar. Rumah adik beradik arwah Uwan. Rumah orang lama cantik senibina tangganya kan. Sayang tak bergambar di tempat yang cantik. Sempat masuk beraya kejap makan laksa.
Seusai sesi bergambar, ziarah kubur arwah abah dan arwah uwan. Lepas tu baru kita pergi ke destinasi seterusnya beraya di rumah uwan sebelah arwah abah di Pilah juga sebelum kami berdua gerak balik kampung saya di Segamat.
Selamat Hari Raya Aidilfitri, Maaf Zahir & Batin. Semoga bergembira di hari raya bersama keluarga dan hati hati di jalan raya.


2 Syawal Ke Taman Negara Gunung Ledang

Mood raya tahun ni tak macam tahun-tahun sebelum ni. Semacam tak ada mood nak pergi beraya. Malas pun iye juga. Tak ada perancangan apa, ajak encik suami jalan-jalan ke Gunung Ledang. Bukan nak bermandi manda. Bukan juga nak hiking. Setahu saya Gunung Ledang masih ditutup sehingga kini sebab dalam proses renovation katanya. Ke?
Kami datang sekadar nak into the scene bergambar di tempat viral laluan pintu 1 ke Taman Negara Gunung Ledang, Johor tu je. Demi berkeping keping gambar raya yang cantik, why not. Lagipun dari Segamat ke Taman Negara Gunung Ledang ambil masa lebih kurang sejam macam tu.
Dah tak ada buat apa kat rumah layan, jomlah kita ke Gunung Ledang kejap. Masa kami sampai tak banyak kereta lagi. Dapatlah juga gambar clean sikit tanpa kereta lain berlatarbelakang kan Gunung Ledang di jalan lurus.
Laluan pintu 1 ke Taman Negara Gunung Ledang, salah satu tempat menarik untuk aktiviti photoshoot di Johor. Kalau terlimpas tu, silalah singgah. Kalau datang waktu pagi-pagi lagilah cantik dengan kabus.
Kita datang waktu tengahari, lighting on point dapatlah gambar latar belakang yang cantik dengan langit membiru awan putih berkepul-kepul.
Struggle juga ye nak ambil gambar di sini. Lagi-lagi tengah jalan. Kena setting tripod, kena cepat-cepat ambil gambar. Kena alert kenderaan lalu-lalang. Mujurlah masa kami datang tak banyak kenderaan lalu dan lengang sikit.  Right timing lah kiranya.
Raya pertama memang ramai datang sini bergambar raya katanya. Jangan jadi macam
Highway Temiang ala New Zealand
 tu pula, bila dah viral lepas tu ramai yang datang dan sesak. Tup tup tidak dibenarkan berhenti pula. Pandai-pandailah jaga diri jangan leka asyik bergambar je ye.
2 Syawal bertemakan warna merah hati dan maroon gitu. Baju melayu encik suami pakai semula je baju
1 Syawal 2019
 dengan pants hitam. Saya pula pakai baju kurung plain dan match kan dengan kain baju raya
1 Syawal 2022
. Benda boleh mix and match dan jimat kan.


3 Syawal Di Kuala Pilah

3 Syawal kembali semula ke Kuala Pilah, kampung encik suami. Bukan beraya tapi singgah sebentar sebelum balik rumah. Jumpa anak-anak buah yang baru balik beraya dari Perlis. Sebelum sampai kampung, kita singgahlah di sawah padi nak bergambar.
Port wajib bergambar tapi sayang sebab padi nan hado. Yang ada hanya lalang-lalang. Tapi alang-alang dah sampai tak kan nak pulang begitu je. Ambillah gambar berkeping-keping di tengah panas tu. Sekali tengok gambarnya kelam sebab salah port bergambar membelakangkan cahaya matahari.
Even lighting on point pun tapi salah tempat, tak cantik juga gambarnya. Selepas edit mengedit dapatlah gambar cerah sikit. Itupun macam tak okay sangat pun. Jadi kurang sharp. Takpelah, janji ado!
3 Syawal, kita ulang semula tema kuning 8 Syawal tahun lepas. Haritu dah bergambar di
Istana Seri Menanti.
 Takkan nak bergambar di situ dengan baju yang sama kan. Jadinya kita bergambar di sini je lah. Sampai raya ketiga je lah kita berbaju raya sedondon.


Bab 4 : April 2023

Tudiaa...bulan April dah! Know know dah Raya. Ada pula khabar berita katanya Cerapan Hilal Syawal bagi tahun ini (1444H) adalah pada petang hari Khamis, 29 Ramadan 1444H bersamaan 20 April 2023. Bermakna kita raya awal tahun ni. Boleh stand by awal tak kalut. Kalau tidak jadi raya terkejut lagi nanti.
Jakim ingin memaklumkan, pengisytiharan tarikh 1 Syawal pada setiap tahun dibuat oleh Penyimpan Mohor Besar Raja-Raja melalui media utama sejurus menerima laporan hasil cerapan anak bulan setelah mendapat perkenan Yang Di-Pertuan Agong yang mewakili Raja-Raja Melayu. Kenyataan itu memaklumkan, cerapan Hilal Syawal tahun ini akan dijalankan pada petang 20 April bersamaan dengan 29 Ramadan. Sehubungan itu, semua pihak diminta menghormati ketetapan berkenaan dan tidak membuat sebarang spekulasi berhubung tarikh 1 Syawal.
Jangan nak kalut raya awal sangat. Kita raikan dan hayati Ramadan dulu.
1 April sinonim dengan April fool. Tapi April Fool bukan budaya Islam, jadi jangan terjebak. Marilah kia hayati Ramadan yang sudah hampir separuh jalan. Mengharapkan yang baik-baik sahaja di bulan puasa ni.
Bulan April selain menikmati bulan Ramadan, kita akan meraikan Hari Raya Aidilfitri yang dinantikan. Sebelum tu pada 8 April kita akan menyambut Nuzul Al-Quran. Banyak peristiwa penting dan cuti di bulan April ni. Untunglah siapa yang cuti lama bermula cuti raya sampai 1 Mei Hari pekerja.
Page 91/ 365
I love desert for its endless horizon and less to expect
What makes it beautiful is that
somewhere it hides a well
Cuti umum/ Public holidays April 2023
7 April (Jumaat) – Good Friday (Sabah & Sarawak)
8 April (Sabtu) – Nuzul Al-Quran (Kecuali Johor, Kedah, Melaka, Negeri Sembilan, Sabah & Sarawak)
9 April (Ahad) – Cuti Nuzul Al-Quran (Kelantan & Terengganu)
15 April (Sabtu) – Perisytiharan Melaka Sebagai Bandaraya Bersejarah (Melaka)
22 April (Sabtu) – Hari Raya Aidilfitri 2023 (Cuti Umum)
23 April (Ahad) – Cuti Hari Raya Aidilfitri (Cuti Umum)
24 April (Isnin) – Cuti Hari Raya Aidilfitri (Cuti Umum)
26 April (Rabu) – Hari Keputeraan Sultan Terengganu (Terengganu)


Menu Berbuka 25 Ramadan : Asam Pedas Ikan Kembung Campur Bendi

Kedai asam pedas favourite tutup sampai 5 Syawal. Kita pulak dah lama teringin nak makan asam pedas ikan kembung! Aduhaiii...tak boleh bawa bincang dia punya teringin tu. Kalah bumil (ibu hamil). Selagi tak dapat, selagi tu terasa-rasa asam pedasnya.
Takpelah, pujuk hati sendiri. Cuba je lah masak sendiri. Tak cuba, tak tahu kan. Mana tahu terpandai tiba-tiba masak asam pedas. Kebetulan harini encik suami pergi membeli barang-barang dapur. Pesan sekali bahan-bahan untuk masak asam pedas.
Tak masak banyak, macam biasa masak untuk sekali makan je untuk berbuka. Hidangan sahur, lain menunya. Biasanya ringkas ringkas je macam nasi goreng atau berlaukkan telur kicap ke macam tu.
Gigihkan masak asam pedas ikan kembung ikut resipi asam pedas ikan kembung Melaka tengok di
youtube destinasi TV Resepi Tok Melaka
. Tapi tak ikut sebiji sebiji la sebab tak ada kelapa bakar. Bahan- bahan lain semua dibakar baru di kisar. Lepas tu tambah black pepper ikut resipi orang Melaka.
Mulanya risau juga nak masak asam pedas sebab bukan kepakaran kita kan. Dahlah puasa, nak adjust rasa tu memang taklah. Lagipun saya bukan sejenis yang suka rasa dan adjust. Campak-campak, tahu-tahu cukup rasanya.
Kalini kita tawakal je lah. Agak-agak je kuantiti garam, gula, air asam jawa tu. Bila dah siap, rupa dah ada cuma kurang merahnya sebab letak cili kisar sikit. Kurang pekat sikit mungkin sebab blend tomato sebiji je. Padahal dah letak buah keras juga tu untuk pekatkan kuah. Barangkali terletak lebih air.
Berdebar uiii nak makan bila berbuka tu. Bau dah menyelerakan. Rupa paras dah nampak gaya. Rasa pula?
Lepas makan kurma disusuli seteguk air. Terus menyudu kuah asam pedas. Ermm sedap! Ehh terpuji diri sendiri pula! Sedap tu sedaplah cuma kurang kick. Kurang pedas dan kurang masamnya. Takpe nanti kita cuba lagi bagi pandai masak asam pedas.
Orang sebelah menyudu bukan main lagi. Licin semangkuk kuah asam pedas. Opsss…Sedap ke lapar? Yang penting habis dimakan. Alhamdulillah...


Menu Berbuka 10 Ramadan : Ayam Goreng Berlado Dan Butterhead Lettuce

Tak ada idea nak masak apa untuk menu berbuka 10 Ramadan. Tanya anak buah, ayam nak masak apa. Nak masak ayam phat phet khairulaming ke tanya saya lagi. Dia jawab menu tu sama je macam masak ungkep, masak ayam goreng berlado je. Kalau orang kampung saya dia panggil masak palong.
Tak tahu mana datang masak palong. Mungkin sebab dekat dengan nama tempat Palong atau asalnya masakan orang Palong. Entahlah...
Okaylah, dah dapat kata putus. Kita pun ulang menu berbuka 8 Ramadan,
masak ayam goreng berlado
 atau nama lainnya ayam goreng kunyit serai gitu. Sayur hidangkan butterhead lettuce je. Ringkas dan mudah nak sediakan. Krup krap krup krap makan sayur rangup ni.
baca juga :
resipi ayam goreng berlada
Alhamdulillah rezeki 10 Ramadan, meriah berbuka bertiga walaupun lauk ringkas macam biasa seadanya. Nanti kembali berbuka berdua.


Menu Berbuka 24 Ramadan : Ayam Rendang Dan Sayur Campur

Ayam rendang lagi? Ye, ayam rendang baki
menu berbuka 23 Ramadan
 yang tinggal beberapa ketul. Konon nak buat sahur tapi kami berdua terbabas sahur. Sedar-sedar dengar azan subuh. Redha je lah terlepas sahur.
Rezeki lauk berbuka harini lah. Jadi, tak perlu masak lauk utama dah. Tinggal sediakan lauk sayur je lah. So kita masak sayur campur tambah udang. Biar ramai biar meriah sayurnya dapat cover lauk ayam rendang yang beberapa ketul tu haa...
Suka masak sayur lebih boleh buat ratah. Lebihkan sayur dalam hidangan. Nah, begitu. Nasi sikit takpe, yang penting sayur kena lebih. Nasi biasanya masak nasi sikit je. Tak ada konsep tambah nasi kalau berdua ni.
Tapi kalau ada tetamu wajib masak nasi lebih. Kot kot ada yang nak menambah nasi. Tak kan nak masak nasi cukup-cukup kan.
Lauk sayur tu saya tumiskan bawang holland, bawang putih dan cili api sikit bagi rasa pedas. Mana boleh orang nismilan dan Johor tak ada rasa pedas. Pedas tu wajib. Dah tumis bahan, masukkan udang terlebih dahulu.
Kemudian barulah masukkan lobak merah, baby jagung. Akhir sekali baru masukkan cendawan dan perasakan dengan sos tiram 1 sudu. Garam tak payah letak dah. Sayur campur ni sedap kalau masak bila nak makan.
Makan panas panas lagi sedap gitu. Sayur pun masih fresh lagi. Kalau masak awal nanti sejuk kurang rasa sedapnya. Kann...


Menu Berbuka 23 Ramadan : Ayam Rendang Dan Timun Jepun

Hari ni menu bersusah susah dahulu bersenang-senang kemudian gitu. Mulanya macam nak membeli je lauk ikan kembung asam pedas. Sekali kedai tutup daaaa. Tak ada rezekilah nak merasa ikan kembung asam pedas. Nak masak asam pedas tak pandai.
Dah tak ada asam pedas, kita tukar plan B. Teruslah saya keluarkan ayam. Nak masak apa tak tahu lagi. Keluarkan siap-siap.
Sampai je encik suami di rumah, terus kita ajukan soalan. Ayam nak masak apa? Ayam rendang lah jawabnya tanpa berfikir panjang. Tudiaaa request menu paling lama nak masak. Tak sampai hatilah nak cakap tak kan.
Jadi kena masak awal sikit daripada biasa. Berdesup masuk office oil and gas. Dengan tak berapa nak sihat, gigihlah kita masak sebab diri sendiri pun rasa macam teringin nak masak ayam rendang.
Agak cepat jugaklah masak sebab masak setengah ekor ayam je. Taklah lama nak tunggu ayam kecut dan kuah kering.
baca juga :
resipi ayam rendang
Bertambah sedap ayam rendang harini sebab guna santan segar, tambah kerisik ayam brand dan juga buah keras untuk memekatkan lagi kuah. Dapat kerisik fresh dari parutan kelapa lagi sedap rasanya.
Orang sebelah kemain berselera makan sampai rasa bersalah meratah lauk lebih. Special sikit menu berbuka 23 Ramadan. Belum raya dah merendang dulu. Tak tahu nak digandingkan dengan sayur apa, potong timun jepun jadikan ulam je lah. Pun bolehhh...


Telefilem Bara Cinta Ramadan Di TV9

Tonton
Telefilem Bara Cinta Ramadan
, telefilem Cerekarama TV3 ulang siaran pada hari Jumaat, 7 April 2023 pukul 8:30 malam di TV9. Telefilem Bara Cinta Ramadan lakonan Zamarul Hisham, Fauziah Nawi, Jasmin Hamid, Roy Azman, Ako Mustapha, Zarina Zainordin, Farid Amirul Hisham, Rozie Othman dan ramai lagi.
TELEFILEM BARA CINTA RAMADAN
Waktu siaran : Jumaat, 7 April 2023 pukul 8:30 malam
Siaran TV/ Platform penstriman : TV9, astro (CH149), myFreeview 109, Tonton dan Xtra
Penulis skrip : Mazlan Manan
Pengarah : Malek Rahman FDAM
Produksi : SRS Production Sdn. Bhd
PELAKON DAN WATAK
Zamarul Hisham, Fauziah Nawi, Jasmin Hamid, Roy Azman, Ako Mustapha, Zarina Zainordin, Farid Amirul Hisham, Rozie Othman, adik Aira, adik Danial, adik Kamarul, adik Manja dan ramai lagi.
Zamarul Hisham sebagai Malek
Fauziah Nawi sebagai Arfah
Jasmin Hamid sebagai Rozita
Roy Azman sebagai Badrul
Ako Mustapha sebagai Shamsudin
Zarina Zainoordin sebagai Maznah
Farid Amirul Hisham sebagai Tauke Lim
Rozie Othman sebagai Kak Yam
Adik Aira sebagai Roslina
Adik Danial Lee sebagai Shafik
Adik Kamarul sebagai Emy
Adik Manja sebagai Nisha
SINOPSIS BARA CINTA RAMADAN
Kisah tentang konflik rumahtangga Malek dan Rozita akibat campur tangan dari keluarga Rozita. Malek, seorang pemandu lori yang berkelulusan SRP terpaksa menumpang hidup dirumah ibu mertuanya bersama isteri dan anak-anaknya.
Malek sering dilabelkan sebagai lelaki pemalas oleh Arfah, ibu mertuanya. Sedangkan Malek bukanlah seorang penganggur. Cuma gaji sebagai pemandu lori cukup-cukup makan untuk mereka sekeluarga. Malek tidak mampu memberikan kesenangan pada keluarga mereka.
Disebabkan itulah Arfah membenci dan memandang rendah pada Malek. Arfah suka membanding-bandingkan Malek dan menantunya yang lagi seorang iaitu Samsudin suami kepada adiknya Maznah.
Walaupun begitu, Rozita sentiasa memahami keadaan suaminya tu dan tidak meminta-minta kerana tidak mahu membebankan suaminya. Malek seorang suami yang bertanggungjawab pada isteri dan anak-anaknya.
Walaupun tidak bergaji besar, Malek tidak sanggup untuk buat kerja lebih masa tambah pendapatan kerana mahu menunaikan ibadah terawih bersama isteri dan anak-anaknya di Masjid. Tapi ibu mertuanya menganggap Malek pemalas tak nak cari duit lebih.
Satu hari, Maznah pulang ke kampung. Keluarga Maznah dilayan dengan istimewa. Keluarga Rozita pula diabaikan. Keluarga Maznah dijamu dengan makanan sedap-sedap dan makan di meja. Manakala keluarga Rozita dan keluarga duduk  makan di lantai sahaja.
Malek hanya mampu bersabar dan menahan pedihnya kata-kata ibu mertuanya yang asyik menghinanya kerana Malek miskin tidak sekaya dan berpendidikan seperti Samsudin.
Semasa dim kampung, Maznah memberi cadangan pada ibunya untuk menukar perabot dan langsir rumah sempena Hari Raya. Tapi dia minta Rozita dan Malek bayar separuh perbelanjaan itu kerana mereka sekeluarga tinggal disitu juga.
Ibunya menghasut Rozita supaya membeli barang kemas dan memaksa Malek membayar secara ansuran bulanan. Malek juga dipaksa membayar langsir yang ditempah. Rozita tersepit diantara suami dan ibunya sendiri.
Malek tertekan dan susah hati dengan keadaan itu. Semakin penig kepala memikirkannya. Raya semakin hampir tapi persiapan raya masih belum disediakan. Malek cuba meminjam daripada bosnya dan berjaya mendapatkan sedikit duit untuk persiapan raya.
Malek rasa sangat gembira dan mengajak Badrul ke Bazar Ramadan untuk membeli makanan yang diingini anak-anaknya. Selepas membeli, dalam perjalanan menuju ke arah Badrul, Malek telah dilanggar.
Mendengar berita itu, Rozita terus pengsan. Malek telah meninggal dunia. Barulah Rozita menyesal dengan segala perbuatannya itu. Menyesal pun tidak berguna kerana Malek telah pergi tak kembali. Ibunya dan Maznah juga turut menyesal dan bersedih dengan pemergian Malek.
TAMAT


Bayaran Fasa 2 STR (Sumbangan Tunai Rahmah) Mulai 5 April 2023

Seperti yang telah diumumkan
LHDNM di twiiter
,
Tarikh pembayaran STR (Sumbangan Tunai Rahmah) Fasa 2 akan dibuat mulai 5 April 2023
 secara berperingkat. Penerima STR yang layak menerima bayaran Fasa 2 merujuk kepada penerima STR Fasa 1 yang telah disemak silang dengan data kematian pemohon dan pasangan sehingga 28 Februari 2023.
sumber : LHDN
PEMBAYARAN STR FASA 2
Tarikh Pembayaran STR Fasa 2
1. Ada Akaun Bank
Pembayaran akan dikreditkan ke akaun bank mulai 5 April 2023 secara berperingkat.
2. Tiada Akaun Bank
Boleh membuat tuntutan tunai di cawangan Bank Simpanan Nasional (BSN) mulai  5 April 2023.
JUMLAH BAYARAN STR FASA 2
Jumlah bayaran STR Fasa 2 mengikut Kategori :
Isi Rumah
 : Kahwin, Ibu Bapa Tunggal (IBT) Mempunyai Anak : RM200
Warga Emas Tiada Pasangan
 : RM100
Bujang
 : RM100
KAEDAH PEMBAYARAN STR FASA 2
Pembayaran STR Fasa 2 berdasarkan kaedah pembayaran STR Fasa 1 seperti berikut :
1. Kredit ke akaun bank
Pembayaran akan dikreditkan ke akaun bank penerima / pasangan secara berperingkat.
2. Tunai di Kaunter BSN
Pembayaran akan dilakukan secara tunai sekiranya :
a. Pembayaran STR Fasa 1 adalah secara tunai
b. Status pengkreditan gagal kredit
c. Tiada maklumat akaun bank
baca juga :
cara menuntut STR bagi wakil penerima
SEMAKAN STATUS BAYARAN STR FASA 2
Semakan status bayaran boleh dibuat mulai 05 April 2023 melalui :
i. Portal Rasmi Sumbangan Tunai Rahmah LHDNM,
https://bantuantunai.hasil.gov.my dengan memilih menu Log Masuk MySTR >
Semakan Pembayaran Fasa 2; atau
ii. Aplikasi Semakan Sumbangan Tunai Rahmah dengan memuat turun di Play
Store / App Store pada telefon bimbit; atau
iii. Hubungi LHDNM: 1-800-88-2747 (waktu operasi: 9.00 pagi – 5.00 petang);
atau
iv. Hubungi MOF: 03-8882 4565 / 4566 (waktu operasi: 9.00 pagi – 5.00 petang);
atau
v. Hadir ke LHDNM yang berhampiran.
CARA MEMBUAT SEMAKAN STATUS PEMBAYARAN STR FASA 2
Cara untuk membuat semakan status pembayaran melalui
Portal Rasmi STR iaitu https://bantuantunai.hasil.gov.my
Semakan status pembayaran Fasa 2 boleh dibuat pada menu seperti berikut :
i. Klik Log Masuk MySTR
ii. Masukkan Nombor MyKad Pemohon
iii. Pengesahan Kata Kunci Keselamatan
iv. Masukkan Kata Laluan
v. Klik Semakan Status
vi. Klik Maklumat Bayaran
untuk soalan lazim yang lain berkaitan dengan STR, boleh rujuk di
bantuantunai
.


Bila Dan Tanda-Tanda Malam Lailatul Qadar Serta Doa Dan Amalan Yang Dianjurkan

Kita sudah memasuki 10 akhir Ramadan 1444H/ 2023M dimana terdapat padanya
malam Lailatul Qadar
. Semoga kita dapat mengisi 10 malam terakhir dengan amal ibadat dan InsyaAllah dengannya kita memperolehi malam Lailatulqadar.
Dalam Surah Al-Qadar terkandung tentang peristiwa turunnya Al-Quran pada saat malam Lailatul Qadar. Surah al-Qadar, surah ke 97 dalam Al-Quran dimana setiap ayat dalam surah Al-Qadar memiliki makna yang mendalam.
Surah Al-Qadar terdiri dari 5 potong ayat dan tergolong dalam surah Makkiyah. Salah satu ayatnya adalah
Inna Anzalnahu Fi Lailatul Qadar
. Ayat tersebut menceritakan tentang malam Lailatul Qadar yang memiliki banyak sekali keutamaan dan lebih baik dari seribu bulan.
Firman Allah SWT :
(۲)إِنَّا أَنْزَلْنَاهُ فِي لَيْلَةِ الْقَدْرِ ﴿۱﴾ وَمَا أَدْرَاكَ مَا لَيْلَةُ الْقَدْرِ
 لَيْلَةُ الْقَدْرِ خَيْرٌ مِنْ أَلْفِ شَهْرٍ
Maksudnya : “Sesungguhnya kami telah menurunkannya (al-Quran) pada malam kemuliaan. Dan tahukah kamu apakah malam kemuliaan itu? Malam kemuliaan itu lebih baik daripada seribu bulan.”
—Surah al-Qadr: 1-3
Surah Al-Qadar
اِنَّآ اَنْزَلْنٰهُ فِيْ لَيْلَةِ الْقَدْرِ
innā anzalnāhu fī lailatil-qadr
Maksudnya : “Sesungguhnya Kami telah menurunkannya (Al-Qur'an) pada malam qadar.”
وَمَآ اَدْرٰىكَ مَا لَيْلَةُ الْقَدْرِۗ
wa mā adrāka mā lailatul-qadr
Maksudnya : “Dan tahukah kamu apakah malam kemuliaan itu?”
لَيْلَةُ الْقَدْرِ ەۙ خَيْرٌ مِّنْ اَلْفِ شَهْرٍۗ
lailatul-qadri khairum min alfi syahr
Maksudnya : “Malam kemuliaan itu lebih baik daripada seribu bulan.”
تَنَزَّلُ الْمَلٰۤىِٕكَةُ وَالرُّوْحُ فِيْهَا بِاِذْنِ رَبِّهِمْۚ مِنْ كُلِّ اَمْرٍۛ
tanazzalul-malā`ikatu war-rụḥu fīhā bi`iżni rabbihim, ming kulli amr
Maksudnya : “Pada malam itu turun para malaikat dan Ruh (Jibril) dengan izin Tuhannya untuk mengatur semua urusan.”
سَلٰمٌ ۛهِيَ حَتّٰى مَطْلَعِ الْفَجْرِ
salāmun hiya ḥattā maṭla'il-fajr
Maksudnya : “Sejahteralah (malam itu) sampai terbit fajar.”

Apakah Malam Lailatulqadar
Lailatulqadar adalah daripada dua kalimah. Lailah yang memberi maksud apabila tenggelamnya matahari sehingga terbitnya fajar atau berlawanan dengan siang hari. Al-Qadar memberi maksud kemuliaan atau hukum dan ketetapan.
Para ulama berbeza pendapat apabila Qadar disandarkan kepada malam. Ada ulama berpendapat ianya kerana kemuliaan dan terdapat juga pendapat-pendapat lain.
        Ibn Qudamah berpendapat malam qadar ialah malam yang mulia, diberkati, diagungkan dan mempunyai banyak kelebihan. Lihat al-Mughni 3/178.
Ibn al-Jauzi mengemukakan 5 pendapat berkenaan dengan nama malam qadar itu :
Dengan maksud agung. Inilah pendapat al-Zuhri
Dengan makna sempit kerana dunia pada malam tersebut menjadi sempit dengan ramainya malaikat yang turun. Inilah pendapat al-Khalil bin Ahmad.
Dengan makna hukum atau keputusan kerana pada malam tersebut semua urusan ditentukan oleh Allah SWT. Inilah pendapat Ibn Qutaibah.
Kerana siapa yang tidak mempunyai kemuliaan akan mendapat kemuliaan dengan melakukan ibadat pada malam tersebut. Inilah pendapat Abu Bakar al-Warraq.
Kerana diturunkan pada malam tersebut kitab yang mempunyai kemuliaan di samping rahmat dan malaikat juga turun pada malam tersebut. Inilah pendapat guru kami Ali bin Ubaidillah.
Sayid Qutub berkata: Terdapat ayat-ayat al-Quran yang menyebut peristiwa malam ini berkilauan memancarkan cahaya, ia melimpahkan cahaya yang tenang, indah dan mesra iaitu cahaya Allah yang gemilang di dalam al-Quran-Nya.
Syeikh al-Maraghi berkata: Malam itu ialah saat kemunculan sinar petunjuk dan hari permulaan bagi agama baru yang diturunkan kepada seseorang yang terbaik dalam kalangan seluruh manusia.
Lailatul Qadar, Malam istimewa 1000 bulan
Malam Lailatul Qadar dikira sebagai batu asas agama Islam yang menjadi penutup kepada seluruh agama para Nabi. Penurunannya adalah sesuai dengan tuntutan zaman dan tempat. Malam Lailatul Qadar lebih baik daripada seribu bulan.
Selama ini, mereka hidup dalam kegelapan syirik dan menyembah berhala. Mereka meraba-raba tanpa petunjuk dan tidak mengikut jalan kehidupan dan acuan yang sebenar.
Angka seribu mengikut kebiasaan bangsa Arab dikira sebagai suatu jumlah yang besar. Oleh itu, sebutan seribu di sini bukanlah seribu yang sebenarnya. Allah SWT berfirman yang bermaksud: “Tiap-tiap seorang daripada mereka suka kiranya dia boleh hidup seribu tahun.”
Pemilihan tempat dan waktu yang tertentu untuk diberikan keutamaan mempunyai hikmah tersendiri yang tinggi. Kemuliaan apa lagi yang lebih agung dari suatu malam yang menjadi permulaan turunnya cahaya dan petunjuk kepada seluruh manusia setelah berlalunya beberapa abad kaum Quraisy yang berada dalam kesesatan menyembah berhala.
Tiada lagi keagungan yang lebih tinggi dari suatu malam yang menjadi saat bersinarnya cahaya pengetahuan Ilahi ke hati Rasulullah SAW sebagai bukti rahmat kepada hamba-hambaNya. Seterusnya Nabi yang memberi khabar gembira dan buruk serta memimpin manusia ke jalan yang lurus.
Baginda mendidik umat yang akhirnya dapat membebaskan diri sendiri dari belenggu perhambaan para pemerintah yang zalim. Baginda berusaha menyatukan perpecahan yang berlaku serta menyatukan mereka yang setelah sekian lama hidup berkelompok dan berpuak.
Sepatutnya umat Islam menjadikan malam kemuliaan ini sebagai malam perayaan! Malam inilah permulaan turunnya perundangan samawi (langit), yang membimbing umat Islam ke arah yang baik. Pada malam ini, mereka dapat memperbaharui janji di hadapan Tuhan mereka. Malam ini adalah pernyataan syukur terhadap segala nikmat-Nya serta mengharap pahala-Nya.
Firman Allah SWT :
تَنَزّلُ الْمَلاَئِكَةُ وَالرُّوحُ فِيْهَا بِإِذْنِ رَبِّهِمْ مِنْ كُلِّ أَمْـرٍ﴿٤﴾ سَلاَمٌ هِيَ حَتَّى مَطْلَعِ الْفَجْرِ
 Maksudnya: “Pada malam itu turun malaikat-malaikat dan malaikat Jibril dengan izin  TuhanNya untuk mengatur segala urusan. Malam itu (penuh) kesejahteraan sehingga terbit fajar.”—
Surah al-Qadr: 4-5
Ibn Kathir berkata : Zahir ayat menunjukkan bahawa malam Qadar lebih afdal daripada malam Jumaat. Walaupun begitu, ada juga pendapat yang mengatakan malam Jumaat lebih afdal. Inilah pendapat kebanyakan ulama Hanbali seperti Abil Hasan al-Jazari, Abdullah bin Battah, Abu Hafs al-Barmaki dan ramai lagi.
Al-Mawardi menafsirkan maksud roh dengan menukilkan 4 pendapat :
Inilah pendapat Sa’id bin Jubair.
Malaikat Hafazah. Inilah pendapat Abi Nujaih.
Malaikat-malaikat yang mulia dan hampir dengan Allah SWT. Inilah pendapat Muqatil.
Mereka adalah tentera Allah bukan daripada kalangan malaikat. Inilah yang diriwayatkan oleh Mujahid daripada Ibn Abbas.
Kisah Malam Lailatul Qadar
Pada malam Lailatul Qadar, para malaikat turun dari alam rohani sehingga diri mereka dapat dilihat oleh Nabi SAW. Jibril AS menampakkan dirinya kepada Nabi SAW bertujuan menyampaikan wahyu. Para malaikat dapat dilihat oleh jiwa yang sempurna ini dengan keizinan Allah SWT setelah Baginda sudah dipersiapkan bagi menerima wahyu dan menyampaikan ajaran yang mengandungi kebaikan kepada mereka.
Turunnya para malaikat ke bumi adalah salah satu urusan Allah SWT . Kita tidak perlu membahaskan tentang bagaimana cara mereka turun. Cukuplah kita meyakini perkara ini dan tidak perlu kita berusaha ingin tahu bagaimana selok-belok rahsia itu. Apa yang diketahui oleh orang yang berilmu hanyalah sebahagian kecil sahaja dari alam wujud ini.
Malam itu merupakan perayaan bagi umat Islam di mana telah turunnya al-Quran dan merupakan malam kesyukuran, kebajikan dan kenikmatan. Malaikat menyertai manusia pada malam itu dan mereka mengetahui kelebihan malam tersebut dan betapa besarnya kelebihan manusia atas diri mereka. Seterusnya, Allah SWT menjadikan manusia sebagai khalifah di atas muka bumi.
Kelebihan/Keistimewaan Malam Lailatul Qadar
Para ulama berpendapat, sebaik-baik amalan soleh adalah pada malam Qadar yang mana ianya lebih baik daripada seribu bulan. Hal ini, berdasarkan nas yang terdahulu.
Antara kelebihan Malam Lailatul Qadar ialah :
Dikatakan lebih baik daripada seribu bulan. Imam al-Qurtubi berkata: “Malam Qadar mempunyai kelebihan kerana banyaknya keistimewaan dan malam tersebut dibahagikan kebaikan yang banyak yang tidak terdapat seumpamanya pada seribu bulan. Ramai ulama dan ahli tafsir berpendapat amalan dilakukan pada malam Qadar lebih baik daripada seribu bulan yang tiada padanya malam Qadar. Hal ini, disokong oleh Abu al-‘Aliyah.
Malaikat dan Jibril turun pada malam tersebut. Imam Qurtubi berkata: “Mereka turun daripada setiap langit dan juga Sidratul Muntaha ke langit dunia untuk mengaminkan doa orang yang memohon pada malam tersebut hingga waktu fajar.
Turunnya malaikat dan Jibril membawa rahmat dengan perintah Tuhan.
Mendapat keselamatan dan kebaikan semuanya tanpa sebarang kejahatan hingga keluarnya fajar. Al-Dahhaq berkata: “Allah tidak takdirkan pada malam tersebut kecuali keselamatan. Sedangkan Mujahid berpendapat: “Ia merupakan malam selamat di mana syaitan tidak mampu untuk melakukan sebarang kejahatan pada malam tersebut.” Lihat Tafsir al-Qurtubi 20/133.
Waktu Atau Bilakah Berlakunya Lailatulqadar?
Diriwayatkan daripada Sayidatina Aisyah R.Anha bahawa Rasulullah SAW apabila tiba 10 hari terakhir bulan Ramadan, Baginda menghidupkan malam tersebut dengan membangunkan isi rumah dan menjauhi daripada isteri-isterinya.
Imam Ahmad dan Muslim meriwayatkan yang bermaksud: “Rasulullah SAW berusaha sedaya upaya dalam malam-malam sepuluh akhir Ramadan malebihi usahanya daripada malam-malam lain.”
Lailatulqadar berlaku pada 10 akhir daripada malam ganjil di bulan Ramadan. Rasulullah SAW bersabda yang bermaksud : “Carilah Lailatul Qadar pada sepuluh akhir bulan Ramadan dalam malam ganjil.”
Misi memburu Lailatul Qadar 1444H/ 2023M
Malam 21 - Selasa (11 April 2023)
Malam 23 - Khamis (13 April 2023)
Malam 25 - Sabtu (15 April 2023)
Malam 27 - Isnin (17 April 20230)
Malam 29 - Rabu ( 19 April 2023)
Adapun mereka yang menentukan malam Lailatulqadar ada banyak pendapat, antaranya :
Pertama
Pendapat yang terkuat mengikut para ulama bahawa Lailatulqadar berlaku pada malam 27 Ramadan. Hujah mereka amat banyak, antaranya :
Mengikut Abu Ka’ab katanya: “Demi Allah sesungguhnya Ibn Mas’ud telah meyakinkan bahawa malam Lailatulqadar jatuh dalam bulan Ramadan, manakala Lailatulqadar pula jatuh pada malam ke-27. Akan tetapi, dia enggan memberitahu kepada kami (malam yang tepat) kerana bimbangkan kamu tidak lagi berusaha mencarinya.”
Daripada riwayat Muawiyah yang bermaksud: “Bahawa Nabi SAW telah bersabda bahawa Lailatulqadar berlaku pada malam ke-27.”
Riwayat ini disokong oleh pendapat Ibn Abbas yang mengatakan bahawa surah al-Qadr mempunyai 30 perkataan. Perkataan yang ke-27 bagi surah itu terjatuh kepada dhamir (hia) yang kembalinya kepada Lailatulqadar.
 Imam Ahmad telah meriwayatkan sebuah hadis daripada Ibn Umar R.Anhuma yang bermaksud: “Sesiapa yang mencari Lailatulqadar, dia hendaklah mencarinya pada malam yang ke-27, carilah kamu Lailatulqadar pada malam yang ke-27.”
Kedua
Pada malam 23 Ramadan. Inilah pendapat Imam Syafie. Inilah juga pendapat Malik, Ibn Khuzaimah, Abu Awanah dan al-Tahawi berdasarkan hadis riwayat Abdullah bin Unais bahawa Rasulullah SAW bersabda :
تَحَرَّوْا لَيْلَةَ الْقَدْرِ لَيْلَةَ ثَلَاثَ وَعِشْرِيْنَ
Maksudnya : “Carilah malam Qadar pada malam 23 Ramadan.”
Ketiga
Pada malam 21 Ramadan. Inilah juga pendapat yang dipilih oleh Imam Shafie. Dia berdalilkan pada riwayat Abu Daud dan al-Baihaqi daripada Ibn Mas’ud bahawa Rasulullah SAW bersabda :
اُطْلُبُوهَا لَيْلَةَ سَبْعَ عَشْرَةَ مِنْ رَمَضَانِ وَلَيْلَةَ إِحْدَى وَعِشْرِيْنَ وَلَيْلَةَ ثَلَاثِ وَعِشْرِيْنَ
Maksudnya : “Tuntutlah malam 17,21 dan 23 Ramadan.”
Keempat
Pada malam 24 Ramadan. Ini berdasarkan hadis Ibn Abbas bahawa Baginda SAW bersabda :
اِلْتَمِسُوا لَيْلَةَ الْقَدْرِ فِي أَرْبَعٍ وَعِشْرِيْنَ
Maksudnya: “Carilah malam Lailatulqadar pada malam 24 Ramadan.” —
Riwayat Muhammad bin Nasr Ahmad daripada Bilal dan al-Tayalisi
Kelima
Pada malam akhir Ramadan. Hal ini berdasarkan hadis Muawiyah RA bahawa Nabi SAW bersabda :
اِلْتَمِسُوا لَيْلَةَ الْقَدْرِ آخِرِ لَيْلَةٍ مِنْ رَمَضَانِ
Maksudnya : “Carilah malam Qadar pada akhir malam Ramadan.”—
Riwayat Ibn Nasr
Rahsia Menyembunyikan Lailatulqadar
Antara rahsia menyembunyikan Lailatulqadar ialah supaya menjadi pendorong kepada orang ramai untuk mencarinya. Juga supaya mereka berusaha bersungguh-sungguh dalam menunaikan ibadah demi untuk mencari Lailatulqadar, seperti disembunyikan masa yang diperkenankan doa pada hari Lailatulqadar, disembunyikan masa yang diperkenan doa pada hari Jumaat dan namanya yang agung daripada segala nama serta keredhaan-Nya. Begitulah seterusnya.
Semoga Allah SWT mengurniakan kepada kita Lailatulqadar yang diisi dengan amal kebajikan dengan menghidupkan malam tersebut, seterusnya melayakkan kita mendapat keampunan daripada-Nya. Amin.
Tanda-Tanda Malam Lailatul Qadar
Sebahagian para ulama telah menyebut dalam kitab masing-masing berkenaan dengan sebahagian tanda dan alamat yang mungkin dapat dilihat oleh sebahagian hamba Allah yang diizinkannya pada setiap tahun daripada bulan Ramadan. Ini kerana, banyak hadis dan pengkhabaran orang soleh serta riwayat mereka yang telah membincangkan alamat tersebut, antaranya:
 Ubadah bin al-Somit R.A berkata secara marfu’: “Sesungguhnya malam tersebut bersih terang, seolah-olah bulan yang menerangi tenang, nyaman tidak terlalu sejuk pada malam tersebut dan tidak terlalu panas dan tiadalah tempat bagi bintang untuk dilihat dengannya hingga ke waktu pagi. Dan daripada tandanya bahawa matahari pada waktu paginya keluar dalam keadaan tidak bercahaya dengan kepanasan seperti bulan penuh purnama dan syaitan tidak ada tempat untuk keluar bersamanya pada hari tersebut. Lihat Umdah al-Qari 11/134.
Daripada Ubay bin Kaab R.A menyatakan daripada Nabi SAW, sabdanya yang bermaksud: “Sesungguhnya matahari terbit pada hari tersebut tidak mempunyai cahaya dan kepanasan.”
Mengikut riwayat daripada ucapan Ibn Mas’ud berkata: “Sesungguhnya matahari keluar setiap hari antara dua tanduk syaitan, kecuali pagi malam qadar.” Lihat Umdah al-Qari 11/134.
Seperkara yang penting ialah, jika seseorang mengetahui dan memanjangkan malam itu adalah Lailatulqadar adakah perlu diwarwarkan atau disembunyikannya?
Dalam hal ini, jumhur ulama bersepakat bahawa sunat bagi siapa yang melihat pada malam qadar untuk menyembunyikannya. Lihat Fath al-Bari 4/268 dan al-Majmu’ 6/461.
Antara hikmah disembunyikan malam Lailatulqadar adalah seperti yang disebut oleh Ibn Hajar. Beliau menukilkannya daripada Kitab al-Haw i:
Bahawa ia merupakan Karamah (kemuliaan). Hendaklah disembunyikannya (malam Lailatulqadar) tanpa khilaf antara ahli Tariq (orang yang menemui Lailatulqadar) dari memandang kepada jiwa kerana dibimbangi akan dibuang nikmat, lebih besar daripada itu akan berlaku riyak kepada ahli Tariq. Mengikut adabnya pula, janganlah ia sibuk menceritakan nikmat Allah iaitu pertemuan malam Lailatulqadar untuk diwar-warkan kepada manusia kerana dibimbangi berlaku hasad dengki.
Ibn Hajar al-Asqalani berkata :
Diambil hak tersebut berdasarkan ucapan Yaaqub kepada anaknya Yusuf, tatkala bermimpi melihat bintang matahari dan bulan sujud kepadanya.
Firman Allah SWT :
قَالَ يَا بُنَيَّ لا تَقْصُصْ رُؤْيَاكَ عَلَى إِخْوَتِكَ فَيَكِيدُوا لَكَ كَيْدًا إِنَّ الشَّيْطَانَ لِلإنْسَانِ عَدُوٌّ مُبِينٌ
Maksudnya : Bapanya berkata : “Wahai anakku! Janganlah engkau ceritakan mimpimu kepada saudara-saudaramu, kerana aku khuatir mereka akan menjalankan sesuatu rancangan jahat terhadapmu. Sesungguhnya syaitan adalah musuh yang nyata bagi manusia.”—
Surah Yusuf: 5
Amalan Sunat Yang Dianjurkan
Justeru itu, hendaklah kita lakukan amalan ibadat dengan bersungguh-sungguh tanpa sebarang pengabaian. Isikanlah dengan
qiamullail, bacaan al-Quran, zikrullah, munajat dan doa
. Terutamanya doa keampunan dan kerahmatan daripada-Nya.
Dinyatakan di sini bagaimana Rasulullah SAW dan salaf as-soleh beribadat :
Daripada ‘Aisyah R.Anha, katanya:
كَانَ رَسُولُ اللَّهِ صَلَّى اللَّهُ عَلَيْهِ وَسَلَّمَ إِذَا دَخَلَ الْعَشْرُ ، أَحْيَا اللَّيْلَ ، وَأَيْقَظَ أَهْلَهُ ، وَجَدَّ وَشَدَّ الْمِئْزَرَ
Maksudnya : “Adalah Rasulullah SAW apabila masuk pada sepuluh akhir (Ramadan), Baginda SAW akan menghidupkan malamnya (dengan ibadah), mengejutkan ahli keluarganya, dan memperketatkan kain sarungnya (menjauhi daripada melakukan hubungan seksual dengan isteri-isterinya)”—
Riwayat Muslim : 2015
Daripada ‘Aisyah R.Anha, katanya :
كَانَ رَسُولُ اللَّهِ صَلَّى اللَّهُ عَلَيْهِ وَسَلَّمَ ” يَجْتَهِدُ فِي الْعَشْرِ مَا لَا يَجْتَهِدُ فِي غَيْرِهِ
Maksudnya : “Adalah Rasulullah SAW berusaha bersungguh-sungguh (beribadah) pada sepuluh akhir (Ramadan) melebihi kesungguhannya pada bulan-bulan yang lain”—
Riwayat Ahmad
Imam Sufyan al-Thauri Rahimahullah berkata :
أحب إلي إذا دخل العشر الأواخر أن يتهجد بالليل و يجتهد فيه و ينهض أهله و ولده إلى الصلاة إن أطاقوا ذلك
Maksudnya : “Apabila masuknya sepuluh akhir Ramadan, aku lebih suka untuk melakukan tahajjud pada waktu malam dan bersungguh-sungguh melakukannya. Sufyan al-Thauri Rahimahullah juga akan mengejutkan ahli keluarganya untuk mendirikan solat seandainya mereka mampu melakukannya.” —
Lihat Lathaif al-Maarif (hal. 160).
Setidaknya pastikan solat fardhu kita dilakukan secara berjemaah. Imam Ibn Rajab al-Hanbali Rahimahullah menyatakan. Sebahagian ulama mazhab Syafie menakalkan riwayat daripada Ibn ‘Abbas R.Anhuma bahawa :
يصلي العشاء في جماعة و يعزم على أن يصلي الصبح في جماعة و قال مالك في الموطأ بلغني أن ابن المسيب قال : من شهد ليلة القدر ـ يعني في جماعة فقد أخذ بحظه منها و كذا قال الشافعي في القديم : من شهد العشاء و الصبح ليلة القدر فقد أخذ بحظه منها
Maksudnya : “Menghidupkan malam Lailatul Qadar akan terhasil apabila seseorang mendirikan solat ‘Isya’ secara berjemaah dan berazam untuk melakukan solat Subuh secara berjemaah jua. Imam Malik merekodkan dalam al-Muwatta’ bahawa Imam Ibn al-Musayyib berkata: Sesiapa yang bertemu dengan Lailatul Qadar bermaksud (yang mendirikan solat) dalam berjemaah (pada malam tersebut), maka dia akan memperolehi kebaikan malam itu. Begitu jualah yang dikatakan oleh Imam asy-Syafie rahimahullah dalam pendapat lamanya: Sesiapa yang mendirikan solat Isya’ dan Subuh pada malam Lailatul Qadar, maka dia akan memperoleh kebaikannya.” —
Lihat Lathaif al-Maarif (hal. 159).
Doa Malam Lailatul Qadar
Untuk meraih keutamaan malam Lailatul Qadar, Rasulullah SAW menganjurkan umat Islam  memperbanyak membaca doa Lailatul Qadar sambil itikaf di dalam Masjid.
Doa malam lailatul qadar ini berisi permohonan ampunan yang dianjurkan untuk dibaca sebanyak-banyaknya.
اللَّـهُـمَّ إنَّكَ عَفُوٌّ تُـحِبُّ العَفْوَ فَاعْفُ عَنِّي
Allahumma Innaka ‘Afuwwun Tuhibbul ‘Afwa Fa’fu ‘Annii
Maksudnya :“Ya Allah, sesungguhnya Engkau Maha Pengampun dan amat suka akan keampunan, maka berikanlah keampunan kepadaku.”
Doa ini membawa maksud yang jelas bahawa perkara pertama yang diajarkan oleh Rasulullah SAW kepada Saidatina Aisyah adalah agar memohon keampunan dari Allah. Amalkan doa Lailatul Qadar ini sepanjang bulan Ramadan ini.
Ia adalah doa yang diucapkan sendiri oleh Baginda Nabi dalam usaha kita memohon keampunan dari Allah. Semoga kita semua meraih malam Lailatul Qadar. Aamiin...
Akhukum fillah,
sumber :
muftiwp
,
Datuk Dr. Zulkifli bin Mohamad al-Bakri, Mufti Wilayah Persekutuan


Drama Bintang Di Slot Lestary TV3

Bintang
, Drama Terbaharu Slot Lestary TV3 lakonan Ruhainies, Daniel Fong, Siti Hariesa, Keith Foo, Haidar Hasanudin, Azhar Sulaiman, Badrul Muhayat dan ramai lagi. Drama Bintang mula bersiaran pada 6 April 2023, setiap hari Rabu hingga Sabtu pukul 9:00 malam di Slot Lestary TV3.
Drama bersiri 20 episod diarahkan oleh Nizam Zakarian terbitan Country & Universal Sdn. Bhd.
DRAMA BINTANG
Jumlah episod : 20
Mula siaran : 6 April 2023
Waktu siaran : Rabu-Sabtu, pukul 9:00 malam
Siaran TV/ Platform penstriman : Slot Lestary TV3, astro (CH103), Tonton dan Xtra
Pengarah : Nizam Zakaria
Produksi : Country & Universal Sdn. Bhd.
PELAKON DAN WATAK
Ruhainies, Daniel Fong, Siti Hariesa, Keith Foo, Haidar Hasanudin, Azhar Sulaiman, Badrul Muhayat
Daniel Fong sebagai Rom
Siti Hariesa sebagai Rayna
Keith Foo sebagai Mustafa
Haidar Hasanudin sebagai Dani
SINOPSIS DRAMA BINTANG
Ketampanan Thirak membuatkan Iris terpanah hati. Kerana Mustafa hubungan mereka terputus antara jarak & waktu. Mampukah cinta mereka kembali bekerlipan seperti Bintang ?


Telefilem Cucu Wan Di Cereka Ahad TV3

Tonton
Telefilem
Cucu Wan
bersiaran pada hari Ahad, 9 April 2023, pukul 9:00 malam di Slot Cereka  Ahad TV3 mengetengahkan loghat Pahang. Telefilem Cucu Wan lakonan Sharifah Sakinah, Khatijah Tan, Dato' Fizz Fairuz, Ezarra Nurzhaffira dan ramai lagi.
TELEFILEM CUCU WAN
Waktu siaran : Ahad, 9 April 2023, pukul 9:00 malam
Siaran TV/ Platform penstriman : TV3, astro (CH103), Tonton dan Xtra
Penulis skrip : Azal Ezreen
Pengarah : Azma Aizal Yusoof @Isma Yusoof
Produksi : Jaja Ishak Channel Sdn. Bhd.
PELAKON
Sharifah Sakinah, Khatijah Tan, Dato' Fizz Fairuz, Ezarra Nurzhaffira, Nadhif Sazali, Fendi Abdullah dan ramai lagi.
SINOPSIS TELEFILEM CUCU WAN
Mengisahkan tentang dua orang kanak-kanak yang hidup di bandar mengimpikan untuk menyambut bulan Ramadan dan Hari Raya Aidilfitri dalam suasana yang meriah seperti di kampung.


Drama Presiden Kampung Morten Di Tonton

Tonton
 Drama Presiden Kampung Morten
 mulai 17 April 2023 ditayangkan di platform penstriman Tonton secara percuma. Drama Presiden Kampung Morten dibintangi pelakon dan pelawak Malaysia Didie Alias, Ozlynn Waty, Bell Ngasri, Jaafar Onn, Ieda Moin, Alif Muhaimin, Sheila Mambo, Seha Monica, Ucop Cecupak, Norman Hakim, Chacha Maembong dan ramai lagi.
DRAMA PRESIDEN KAMPUNG MORTEN
Jumlah episod : 10
Mula siaran : 17 April 202
Siaran TV/ Platform penstriman : Tonton
Penulis skrip : Farhana Fauri
Pengarah : Harris Fadzillah
Produksi : Saphire Screen Sdn. Bhd.
PELAKON DAN WATAK
Didie Alias, Ozlynn Waty, Bell Ngasri, Jaafar Onn, Ieda Moin, Alif Muhaimin, Sheila Mambo, Seha Monica, Ucop Cecupak, Norman Hakim, Chacha Maembong dan ramai lagi.
Didie Alias sebagai Kiambang
Ozlynn Waty sebagai Manisah
Bell Ngasri sebagai Man Tapau
Jaafar Onn sebagai Tok Ketua
Ieda Moin sebagai Kiah Tumis
Alif Muhaimin sebagai Hassan
Sheila Mambo sebagai Che Embun
Seha Monica sebagai Mak Tun
Ucop Cecupak sebagai Pak Sood
Norman Hakim sebagai Mudim Sado
Chacha Maembong sebagai Gadis Cantik
SINOPSIS DRAMA PRESIDEN KAMPUNG MORTEN
Mengisahkan tentang ragam Manisah dan Kiambang yang ingin merebut jawatan presiden Persatuan Wanita Kampung Morten, sebuah persatuan yang aktif memperjuangkan nasib penduduk wanita di kampung mereka yang bernama Kampung Lemak Manis.
Kewujudan persatuan tersebut telah berjaya mengurangkan kes penganiayaan wanita pelbagai peringkat umur sehinggakan jejaka yang berada di kampung tersebut berasa takut dan tidak berani untuk menyakiti mereka kerana bimbang akan diserang oleh ahli-ahli persatuan berkenaan.
Konflik bermula apabila Manisah tidak berpuas hati dengan nasib menimpa ibunya, Che Embun yang telah dilucutkan jawatan sebagai presiden persatuan tersebut selepas dituduh terlibat dalam skandal dengan Tok Mudim Sado.
Berita yang tidak benar itu sebenarnya telah pun disebarkan Naib Presiden ketika itu, Kiah Tumis yang membawa kepada pelantikannya sebagai presiden Persatuan Wanita Kampung Morten yang baharu. Pelantikan Kiah sebagai presiden yang baharu juga telah menyebabkan Kiambang yang merupakan orang kanan kepada Kiah dilantik sebagai Naib Presiden yang baharu.
Perkara ini menyebabkan Manisah tidak berpuas hati dan ingin menuntut bela kejadian yang menimpa Che Embun dengan merampas kembali hak ibunya. Namun, perkara tersebut tidaklah mudah kerana Kiah yang telah menyandang jawatan tersebut selama dua tahun berturut-turut begitu bagus dalam menjalankan tugasnya.
Jadi, apakah strategi yang akan digunakan Manisah dan adakah dia berjaya untuk merampas takhta ibunya yang telah dirampas sebelum ini?
Saksikan drama Tonton Original Presiden Kampung Morten mulai 17 April 2023 di platform Tonton.


Drama Saya Tunggu Awak Di TV1

Tonton
Drama Saya Tunggu Awak
, sebuah drama bersiri khas Syawal adaptasi novel karya Bonda Nor lakonan Puteri Sarah Liyana, Azlee Khairi, dan Amar Asyraf bersiaran mulai pada 21 April 2023, setiap hari Jumaat hingga Ahad pukul 6:45 petang di saluran TV1.
DRAMA SAYA TUNGGU AWAK
Mula siaran : 21 April 2023
Waktu siaran : Jumaat - Ahad, pukul 6:45 petang
Siaran TV/ Platform Penstriman : RTM TV1, astro (CH101), RTM Klik atau aplikasi RTM Klik
Penulis skrip : Intan Zarina
Pengarah : Khalid Nazri
Produksi : Ansar Creative Media
PELAKON
Puteri Sarah Liyana, Azlee Khairi, dan Amar Asyraf, Nazeera Sardi, Husna Mustaffa, Neera Azizi, Kodi Rasheed, Adam Shah, Dian P.Ramlee, Haeriyanto, Badrul Muhayat dan ramai lagi
SINOPSIS DRAMA SAYA TUNGGU AWAK
Kisahnya tentang Ustazah Hanna Mardhiah dalam mempertahankan kesetiaannya terhadap suaminya Farhan yang serba kekurangan tatkala diuji dengan tawaran cinta dari Rafiq yang punya seribu satu kelebihan.
Ikuti drama Saya Tunggu Awak di TV1 mulai 21 April 2023.